title: Kalliopiirros

text: Kalliopiirrokset ovat kuvia tai kuvioita, jotka on tehty kallioihin tai suuriin kiviin naarmuttamalla, uurtamalla, hiomalla, kaivertamalla tai hakkaamalla. Joskus ne on myös värjätty maalilla tai kelta- tai punamullalla. Kalliopiirros on eri asia kuin kokonaisuudessaan maalaamalla tehdyt kallio- tai luolamaalaukset.


title: Kalliopiirros

text: Nykyään löydettyjä kalliopiirroksia usein esitellään matkailijoille, jolloin ne saatetaan maalata esimerkiksi akryylimaalilla näkyvyyden parantamiseksi.


title: Kalliopiirros

text: Vanhimmat piirrokset ovat paleoliittiselta kivikaudelta ja nuorimmat lähimenneisyydestä. Yksittäisen kalliopiirroksen ajoitus on usein vaikea tehtävä. Koska kuvion tekemiseen vain irrotetaan vanhasta kalliosta pintaa, ei muodostu mitään ajoitettavaa materiaalia. Joskus irronnut materiaali tosin putoaa kuvan alle maahan, josta sen maakerros voitaisiin ajoittaa. Myös jäkälän kasvunopeutta hyödyntäviä ajoitusmenetelmiä on kehitetty.


title: Kalliopiirros

text: Yleensä ajoitusmenetelmät ovat epäsuoria. Fennoskandiassa yleisin on käytettävä maankohoamiseen perustuva menetelmä. Siinä kuvion tai kuvakentän tekemisen ajankohdalle annetaan takaraja sen mukaan, koska kallion pinta on kohonnut meren tai järven pinnan yläpuolelle. Jos läheisyydestä tavataan muinainen asuinpaikka, jonka materiaalia voidaan ajoittaa, saadaan tästä epävarma ajoitus läheisille kuvioille. Asuinpaikan väestöllä ei kuitenkaan tarvitse olla mitään tekemistä kuvien kanssa. Myös kuvioiden tyyli ja aihevalinta saattavat rajata tekohetken johonkin tiettyyn ajanjaksoon. Näin on esimerkiksi voitu erotella suurikokoisia paleoliittisia ja pienikokoisia mesoliittisia kuvioita toisistaan. Tuoreempien kuvien aiheet voivat sisältää moderneja aiheita.


title: Kalliopiirros

text: Esihistoriallisia kalliopiirroksia tavataan Suomen lähialueilta esimerkiksi Skandinaviassa, Lapissa ja Karjalassa. Historialliseen aikaan ajoittuvia kalliopiirroksia tunnetaan Suomestakin.


title: Kalliopiirros

text: Suomesta ei ole tavattu muita kuin Rovaniemen Marraskosken nyt jo tuhoutuneet kalliopiirrokset.


title: Kalliopiirros

text: Kuolan niemimaalla Ponoijoen keskijuoksulla sisämaassa oli muinainen saari, josta on löydetty kalliokuvia. Saaret ovat nykyään suuria kivilohkareita, joista kymmeneen oli piirretty 110 erilaista kuvaa. Kuvista 75 % on peuroja ja 16 % ihmisiä. Ensimmäiset kuvat hakattiin kiveen 3500-2500 ja loput 2500-1500 vuotta sitten. Kohde löytyi vuonna 1973.


title: Kalliopiirros

text: Umbajoen varrella on Kanozerojärvi, jonka kolmella saarella ja itärannan kalliossa on vuonna 2008 löydetty noin 1 140 kalliopiirrosta. Järvi sijaitsee puolessavälissä ikiaikaista kulkureittiä Kuolan niemimaan läpi Vienanmereltä Barentsinmerelle. Kanozeron kalliopiirroksien kuvista 25 % esittää eläimiä, 21 % laivoja, 16 % ihmisiä, 21 % ihmisen jalanjälkiä tai muita jälkiä ja 26 % motiivia ei tunnisteta. Eläimistä 67 on valaita, 11 kaloja, 25 hirviä ja 16 peuroja. Kanozerolla on useita metsästyskuvauksia, joista eksoottisimpia ovat 28 erilaista valaanmetsästystä veneestä käsin. Myös karhunmetsästys suksilla, eräs kalastustapahtuma sekä hirvestys keihään avulla on kuvattu kivipiirroksin. Kuvat ajoitetaan, vertaamalla niitä Uikujoen kuviin, noin 3700 eaa..


title: Kalliopiirros

text: Äänisen kalliopiirrosalueet ovat vanhastaan tunnetuimmat Karjalan kalliopiirrokset, ja ne sijaitsevat Äänisen itärannikon rantakallioilla ja lähisaarilla. Kuvia on noin 1 300, ja ne sijaitsevat 20 kilometrin matkalla 25 erillisessä kuvakohteessa. Vodlajoen suulla löytyvät Joutsenniemen ja Kotškovon kohteet. Noin 6 km rannasta on piirroksia Goletsin saaren rantakallioilla. Noin 15 km Vodlasta etelään sijaitsevat lukuisat kuva-alueet. Näitä ovat Karetski Nos, Peri-Nos (runsain), Bessov-Nos, Kladovets Nos ja Gaži sekä Gurjin saaret. Aiheina ovat muun muassa saaliseläimet, kuten vesilinnut (44 %), hirvet ja peurat (8 %) ja muut eläimet (4 %), ihmiset (7 %),veneet (5 %) sekä auringon ja kuun kuvat (13 %), joiden lisäksi on lukuisia geometrisiä kuvioita. Kuvat ajoitetaan 6200–4600 vuotta vanhoiksi. Ensimmäiset kirjalliset merkinnät kuvista on vuodelta 1848.


title: Kalliopiirros

text: Uikujoen kalliopiirrokset sijaitsevat voimalaitoksen lähellä noin 2 km:n matkalla. Ensimmäiset kirjalliset maininnat kuvista ovat vuodelta 1926. Kuvat hakattiin muinoin joen koskissa oleville vaikeapääsyisille saarille. Tiedossa on yhdeksän kuvakenttää, joissa on yhteensä noin 2 300 kuvaa (vuoden 2009 tilanne) ja 26 % niistä esittää veneitä, 17 % ihmisiä ja muut peuroja, hirviä, valaita ja vesilintuja. Kuvien ajoitus perustuu vain maankohoamiseen ja ne arvot ilmoitetaan allakin. Kuvien teko alkoi tämän mukaan 5300 eaa. ja päättyi 2030 eaa., mitä tukevat arkeologisten kaivauksien ajoituksetkin.


title: Kalliopiirros

text: Ural-vuoriston itäpuolella Länsi-Siperiassa tavataan myös kalliopiirroksia. Tomjoelta, joka on Ob-joen sivuhaara, tunnetaan muutamia kuvakenttiä, joissa on yhteensä yli 600 kuvaa. Suurin kuvakenttä on Tomskaja Pisanitsassa, josta on löydetty 320 kuvaa. Se tunnetaan kirjallisista lähteistä jo 1721 lähtien. Läheisillä kohteilla kuten Novoromanovossa on 177 kuvaa, Tutalskajassa 74 kuvaa ja Nikolskajassa 25 kuvaa sekä lisää Ust-Iskitimskajassa, Krutajassa ja Visjaštši Kamenissa. Kuva-aiheita ovat hirvet (44 %), ihmiset (19 %), veneet (6 %) ja erilaiset eläimet (2 %). Loput ovat geometrisiä kuvioita (11 %). Kuvien ajoitus 4000–3000 eaa. lienee karkea arvio, sillä myös rautakautta on ehdotettu.


title: Kalliopiirros

text: Ofotenin seudulla tunnetaan useita mesoliittisia kalliopiirroskohteita. Ne on tehty uurtamalla ja hiomalla kallion pintaa. Ajoittaminen lähtee siitä olettamuksesta, että kuvat piirrettiin muinaisen meren rannalla. Maankohoamisen seurauksena kuvat sijaitsevat nykyään kymmeniä metrejä merenpinnan yläpuolella. Kuviot ovat varsin suuria, mikä viittaa myös mesoliittiseen kauteen. Leiknesissä on kolme kuvakenttää: Leiknes-1 (alempi, 7605-7585 eaa.), Leiknes-1 (ylempi, 8300-8230 eaa.) ja Leiknes-2 (7050−6830 eaa.). Nesin niemellä sijaitsee Nesin kalliopiirrosalueen neljä kuvakenttää: Jo Sarsaklubben (9250−9185 eaa.), Fjellvika (8730−8630 eaa.), Nes Fort Öst (8730−8630 eaa.) ja Nes Fort Vest (9250−9185 eaa.). Näiden lisäksi on Sagelvan (7310−7080 eaa.) sekä Vallen (9150−8840 eaa.).


title: Kalliopiirros

text: Ofotenissa on myös neljä kuvaryhmittymää nuoremmalta ajalta, koska ne sijaitsevat lähempänä merenpintaa. Näissä piirrokset on tehty hakkaamalla kallion pintaa. Kuvakentät ovat Brennholtet (4040−3970 eaa.), Forselv (4710−4610 eaa.), Sletfjord-1 (5485−5470 eaa.), Sletfjord-2 (3640−3530 eaa.), Sletfjord-3 (3960−3810 eaa.) ja Vik (4330−4240 eaa.).


title: Kalliopiirros

text: Altan kaupungin ympäristössä on useita kalliopiirros ja –maalauskohteita, jotka ovat todennäköisesti neoliittiselta ja sitä nuoremmilta kausilta. Ensimmäinen kirjallinen maininta Altan kuvakentistä on vuodelta 1938. Yleisimmät motiivit ovat peurat, hirvet, ihmiset, veneet ja karhut. Kuvapinnat ovat hyvin rikkaat ja kuvakokonaisuudet kertovat suurista tapahtumista, joiden analyysi on kesken. Kuvissa kuvataan muun muassa poron-, hirven-, karhun- ja valaanmetsästyksestä, Edes kaikkien kuvien julkaisua ei ole saatu päätökseen, joten kuvien lukumäärää ei tarkalleen tiedetä.


title: Kalliopiirros

text: Piirrosten ja maalausten ajoittamisessa on käytetty hyväksi maankohoamista ja piirrostyylien vertailua sekä huomioimalla arkeologisten kaivauksien tuloksia. Yleisesti kuvien ajoitukset mahtuvat haarukkaan 5300−200 eaa.


title: Kalliopiirros

text: Keski-Norjassa Trøndelagin pronssikauden asutuksen liepeillä lukuisia kalliopiirroksia. Pohjois-Trøndelagin kalliopiirrokset ja Etelä-Trøndelagin kalliopiirrokset muodostavat rikkaan keskittymän.


title: Kalliopiirros

text: Pohjois-Ruotsin Norlannin kalliopiirrokset ovat pääasiassa pyyntiväestön tekemiä kalliopiirroksia. Ne ajoitetaan kivi-ja pronssikaudelle.


title: Kalliopiirros

text: Pronssikauden kalliopiirroksia tunnetaan eri puolilta Eurooppaa. Tunnettuja ovat varsinkin Etelä-Skandinavian kalliopiirroskentät. Nekin kuvaavat oman aikansa ja kulttuuripiirinsä ihmiselämää ja mytologioita. Kuvissa on muun muassa härillä kyntämistä, aurinkopyöriä, aseistettuja ratsastajia ja nahkapohjaisia veneitä.


title: Kalliopiirros

text: Bornholmin saari Tanskassa kuuluu skandinaaviseen pronssikauden yhteisöihin, jotka hakkasivat kiviin ja kallioihin veneen, ihmisten, kesytettyjen eläinten ja esineiden kuvia.


title: Kalliopiirros

text: Tanskassa Sjællandin saaren pohjoisosissa on pronssikauden kuvastoa hakattuna kiviin.


title: Kalliopiirros

text: Ruotsin Bohuslänin pohjoisosissa ja Norjan Østfoldin eteläosissa tunnetaan rikas kalliokuva-alue, jotka liittyvät pronssikauden todettuun viljely-kalastaja-yhteisöön. Näitä esiintyy muun muassa Tanumissa, Kvillessä, Svarteborgissa ja Svennebyssä.


title: Kalliopiirros

text: Etelä-Norjassa on pronssikautista kalliokuvastoa koko rannikolla suojaisissa vuonoissa Oslosta Trondheimiin asti. Muun muassa Grenlandissa, Länsi-Agderissa, Rogalandissa, Trøndelagissa ja Hordalandissa on lukuisia kakuvastoja. Hordalandin läänissä lähellä Bergeniä on vuonoissa useita paikkoja, joissa on kalliokuvastoja. Näitä ovat muun muassa Halgjem, Vinnes, Samnøy, Berge, Vangdal, Rykkje, Bakke, Fonnaland, Geithidlaren, Linga ja Flotte.


title: Kalliopiirros

text: Latviassa Gaujajoen (Koivajoki) ja sen sivuhaarojen laaksoissa on 25 luolaa tai kallioseinämää, joissa on kalkkikiveen hiottuja piirroksia. Valtaosa kuvioista vaikuttaa olevan rinnakkaisia ja ristikkäisiä viivoja, verkkokuvioita, mahdollisesti puumerkkejä, kaiverrettuja kuoppia ja ainakin yksi purjelaiva. Piirrosten arvellaan olevan noin 1000 vuotta vanhoja.


title: Kalliopiirros

text: On ihmetelty, miksi nykyisen Suomen alueelta ei tunneta kuin muutamia epävarmoja esihistoriallisen ajan kalliopiirroksia, vaikka niitä on löytynyt naapurimaista. Suomen kalliopiirrosten puuttumista on selitetty sillä, että vedenpinnan vaihtelut eivät täällä ole pitäneet kovinkaan monia kalliopintoja avoimina. Karjalan kalliopiirrokset ovat yleensä löytyneet rannoilta, joiden vedenpinta on pysynyt jokseenkin samalla korkeudella jo vuosituhansia, kuten Äänisellä. Suomessa vedenpinta on vaihdellut, varsinkin laskenut huomattavasti, ja rannan siirtyessä kauemmas on kalliot peittyneet kasvillisuudella.


title: Kalliopiirros

text: Eräs epävarma tieto kalliopiirroksesta kuitenkin on, sillä Ounasjoella kerrotaan olleen kalliopiirroksen, joka sittemmin on tuhoutunut.


title: Kalliopiirros

text: Kalliopiirroksia, jotka on tehty Suomessa historiallisella ajalla, tunnetaan runsaasti. Niitä on tehty jo keskiajalta lähtien. Tässä mainitaan vain joitakin vanhimpia tai muuten kiinnostavimpia.


title: Calw

text: Calw on kaupunki Saksassa, Baden-Württembergin osavaltiossa, 18 kilometriä Pforzheimista etelään ja 33 km Stuttgartista länteen. Se sijaitsee Schwarzwaldin pohjoisosassa Nagold-joen laaksossa. Vuoden 2011 väestönlaskennassa siellä oli 22 034 asukasta.


title: Calw

text: Calw syntyi 1000-luvulla Calwin kreivin linnan ympärille, ja ensimmäinen kirjallinen kaupungista on vuodelta 1075. Keskiajalla Calw oli merkittävä kaupankäynnin keskus, erityisesti vaate- ja nahkakaupan. Vuonna 1345 Calw tuli Württembergin alaisuuteen. 1500-luvulla Württembergin herttuat käyttivät Calwia kesäpaikkanaan. 1700-luvulla alkoi puukaupan myötä uusi talouden kukoistuskausi.


title: Calw

text: Uskonpuhdistus saapui vuonna 1534 Württembergiin, ja siten myös Calwista tuli evankelis-luterilainen kaupunki. 1800-luvulla Calwiin tuli jälleen katolinen kirkko, ja nykyään kaupungissa ovat molemmat uskontokunnat edustettuina.


title: Calw

text: Calwissa on yli 8000 työpaikkaa, joista 5200 on palvelusektorilla ja 2700 tuotantoaloilla. Calw sijaitsee B 295- ja B 463-teiden varrella. Calwissa on myös rautatieasema ja bussilinjoja.


title: Calw

text: Calw - Badischer Hof -kulttuurikeskuksessa järjestetään paljon teatterinäytöksiä. Hirsaun luostarijuhlien aikaan myös Calw-Hirsaun luostarin kellarissa järjestetään esityksiä.


title: Calw

text: Hermann Hesse -museo esittelee historian tunnetuimman calwilaisen elämää.


title: Calw

text: Näkemisen arvoisia ovat kauppatori, Hermann Hessen syntymäkoti sekä Nikolainsilta. Hirsaussa voi käydä katsomassa luostarin raunioita.


title: Siim Kallas

text: Siim Kallas (s. 2. lokakuuta 1948 Tallinna) on virolainen poliitikko, joka toimi komissaarina José Manuel Barroson johtamassa Euroopan komissiossa 2004–2014. Hän oli myös komission varapuheenjohtaja. Vuosina 2004–2010 Kallaksen vastuualueena oli hallinto, tilintarkastus ja petostorjunta ja vuosina 2010–2014 liikenneasiat.


title: Siim Kallas

text: Aiemmin Kallas on toiminut Viron pääministerinä, ulkoministerinä ja valtiovarainministerinä. Häntä pidetään yhtenä 1990-luvun Viron politiikan merkkihenkilöistä. Kallas edustaa liberaalia Reformipuoluetta, jota oli myös itse perustamassa. Hän on myös puolueen kunniapuheenjohtaja.


title: Siim Kallas

text: Kallas opiskeli Tarton yliopiston talousosastolla valmistuen 1972. Samana vuonna hän liittyi kommunistiseen puolueeseen. Kallas toimi talousministeriön asiantuntijana 1970-luvulla ja maan säästökassojen johtajana 1980-luvulla. Hän oli myös Viron kommunistisen puolueen pää-äänenkannattajan Rahva Häälin päätoimittajan sijainen 1986–1989. Kommunistisesta puolueesta Kallas erosi vuonna 1990.


title: Siim Kallas

text: Vuosina 1989–1991 Kallas toimi Viron ammattijärjestöjen keskusliiton puheenjohtajana, ja maan itsenäistymisen jälkeen vuosina 1991–1995 Viron keskuspankin pääjohtajana. Hän oli yksi Viron rahauudistuksen pääarkkitehdeista 1990-luvun alussa. Viro otti vuonna 1992 käyttöön kruunun, joka sidottiin Saksan markkaan. Häntä onkin kutsuttu "Viron kruunun isäksi". Hän oli Viron parlamentin (Riigikogu) jäsen vuosina 1995–1999 ja 2003–2004. Hän oli perustamansa Reformipuolueen puheenjohtajana vuosina 1994–2004.


title: Siim Kallas

text: Kallasin johtama Viron keskuspankki lainasi vuonna 1993 Põhja-Eesti Pankille (PEP) 10 miljoonaa Yhdysvaltain dollaria, jotka oli tarkoitus käyttää polttoainekauppoihin Sveitsissä. Lainatut rahat kuitenkin katosivat, eikä niiden lopullisesta päämäärästä saatu vahvistusta. Kallasin toiminnasta nostettiin syytteitä, jotka kuitenkin kumottiin oikeudessa vuonna 1999.


title: Siim Kallas

text: Ollessaan maansa valtiovarainministerinä Kallas oli vahvasti mukana neuvotteluissa maansa EU-jäsenyydestä ja pääministerinä puolestaan mukana loppuvaiheissa neuvotteluissa Viron Nato-jäsenyydestä.


title: Siim Kallas

text: Toukokuussa 2004, Viron liityttyä Euroopan unioniin, Kallas nimitettiin maansa ensimmäiseksi EU-komissaariksi. Hän toimi saman vuoden marraskuuhun asti, Prodin komission loppuajan, talous- ja raha-asioista vastaavana komissaarina. Barroson komission aloitettua toimintansa Kallasin vastuualueiksi tulivat hallinto, tilintarkastus ja petosten torjunta. Hän toimi lisäksi komission varapuheenjohtajana. Hän jatkoi komissaarina myös Barroson helmikuussa 2010 alkaneella toisella puheenjohtajakaudella. Hän toimii liikenneasioista vastaavana komissaarina sekä komission varapuheenjohtajana.


title: Siim Kallas

text: Kallasin uskottiin muodostavan Viroon uuden hallituksen Andrus Ansipin eron jälkeen maaliskuussa 2014. Kallas kuitenkin kieltäytyi tehtävästä vedoten häneen kohdistuneeseen mustamaalaukseen liittyen PEP-pankin lainaan hänen toimiessaan Viron keskuspankin johtajana. Pääministeri Ansip kertoi ymmärtävänsä Kallasin ratkaisun. Reformipuolue valitsi Kallasin tilalle hallitusmuodostajaksi Taavi Rõivasin.


title: Siim Kallas

text: Kallas oli ehdokkaana Viron presidentinvaaleissa 2016. Hän pääsi valitsijamieskokouksen toiselle äänestyskierrokselle yhdessä oikeuskansleri Allar Jõksin kanssa. Toisella kierroksella kumpikaan ehdokkaista ei saanut taakseen tarvittavaa yli puolen enemmistöä, kun 60 valitsijamiestä äänesti tyhjää. Kallas sai 138 ja Jõks 134 ääntä, kun valintaan olisi tarvittu 167 ääntä. Valitsijamiesvaali käytiin, sillä Riigikogu ei saanut valituksi presidenttiä parlamentissa.


title: Siim Kallas

text: Äänestystulos tarkoitti presidentinvaalin alkamista alusta Riigikogusta. Valitsijamiesvaalin epäonnistuttua Kallas kertoi, ettei aio ryhtyä uudelleen ehdokkaaksi. Hän sanoi presidentinvaalin epäonnistumisen tarkoittavan poliittista kriisiä, ja vaati vaalijärjestelmän muuttamista.


title: Siim Kallas

text: Kallas on naimisissa ja hänellä on kaksi lasta, joista tytär Kaja valittiin Reformipuolueen puheenjohtajaksi keväällä 2018.


title: Siim Kallas

text: Kallas oli Viron pyöräilyliiton puheenjohtaja vuosina 1991–1995 ja uudelleen 1999–2004.


title: Ronnie James Dio

text: Ronaldo James Giovanni Padavona, (10. heinäkuuta 1942 Portsmouth, New Hampshire, Yhdysvallat – 16. toukokuuta 2010 Houston, Texas, Yhdysvallat), taiteilijanimeltään Ronnie James Dio, oli yhdysvaltalainen muusikko ja lauluntekijä ja yksi musiikkihistorian pitkäaikaisimmista ja arvostetuimmista metallimusiikin laulajista.


title: Ronnie James Dio

text: Dio levytti musiikkia kuudella eri vuosikymmenellä; hän tuli tunnetuksi brittiläisen Rainbow-yhtyeen laulajana 1970-luvulla ja nousi yhdeksi metallimusiikin merkittävimmistä henkilöistä korvatessaan Ozzy Osbournen Black Sabbath -yhtyeen laulajana vuonna 1979. Vuonna 1982 hän perusti oman yhtyeensä Dion, jonka debyyttialbumia "Holy Diver" pidetään yhtenä metallimusiikin merkittävimmistä julkaisuista. Kansainvälisesti Dion eri yhtyeissä levyttämää musiikkia on myyty lähes 50 miljoonaa kappaletta. Hänet tunnetaan myös pirunsarvi-käsimerkin ideoijana.


title: Ronnie James Dio

text: Dio sairasti viimeisinä elinvuosinaan vatsasyöpää johon hän menehtyi kotonaan Texasissa vuonna 2010. Hän ei koskaan paljastanut ikäänsä julkisesti, mutta hänen arvellaan syntyneen vuonna 1942. Taiteilijanimi Ronnie Jamesin sukunimi Dio on italiaa ja tarkoittaa Jumalaa.


title: Ronnie James Dio

text: Dion ura alkoi jo 1950-luvulla The Vegas Kings -yhtyeessä, jonka ensimmäiset levytykset tehtiin vuonna 1958. Muita Dion alkuaikojen yhtyeitä olivat Ronnie & The Rumblers, Ronnie and The Red Caps ja Ronnie Dio and The Prophets. Vuonna 1967 Dio perusti The Electric Elves -nimisen yhtyeen, jonka nimi myöhemmin lyhennettiin ensin muotoon The Elves, joka myöhemmin lyheni Elfiksi.


title: Ronnie James Dio

text: Dio liittyi kitaristi Ritchie Blackmoren johtamaan Rainbow-yhtyeeseen 1970-luvun puolivälissä. Kolmen albumin jälkeen Dio kuitenkin jätti yhtyeen musiikillisten erimielisyyksien vuoksi, ja hänet palkattiin Black Sabbathiin potkut saaneen Ozzy Osbournen korvaajaksi. Black Sabbathin jäsenten väliset ristiriidat johtivat kuitenkin Dion ja rumpali Vinny Appicen eroamiseen yhtyeestä.


title: Ronnie James Dio

text: Ronnie James Dio perusti Dio-nimisen yhtyeen vuonna 1982. Vielä 1990-luvun alussa Dio palasi hetkeksi Black Sabbathiin ja lauloi albumilla "Dehumanizer", mutta Black Sabbath -yhteistyö loppui jälleen lyhyeen Yhdysvaltojen kiertueella vuonna 1992. Tulehtuneet välit Black Sabbath -jäsenten ja Ozzy Osbournen kanssa johtivat myös siihen, että Dio ei suostunut esiintymään yhtyeensä kanssa Ozzy Osbournen No More Tours -kiertueen viimeisten konserttien lämmittelijänä.


title: Ronnie James Dio

text:
Dio kokosi 1980-luvulla yhteen useita heavymuusikoita Hear ’n Aid -projektia varten, jonka tarkoitus oli kerätä rahaa nälänhädän poistamiseksi Afrikassa. Mukana olivat Dion lisäksi muun muassa Rob Halford, Mick Mars ja Yngwie Malmsteen. Projekti keräsi vuodessa yli miljoona Yhdysvaltain dollaria.
Yksi Ronnie James Dion pitkän uran salaisuuksista oli hänen rocklaulajaksi harvinaisen hallittu äänenkäyttönsä. Vaikka Dio ei ollut virallisia lauluopintoja harjoittanutkaan, korosti hän itse nuoruutensa trumpetinsoitto-opintojen vaikuttaneen ratkaisevasti siihen, että hengitystekniikka oli muotoutunut laulua tukevaksi.


title: Ronnie James Dio

text: Ronnie James Dion vaimo ja manageri Wendy Dio ilmoittivat 18. marraskuuta 2009, että laulaja oli joutunut sairaalahoitoon. Sairastumisen vuoksi Dio-yhtyeen loppuvuoden 2009 Euroopan kiertue jouduttiin perumaan. Marraskuun 25. päivänä Wendy Dio julkaisi tiedotteen, jossa kertoi miehensä sairastuneen vatsasyöpään. Hieman myöhemmin ilmoitettiin myös, että Heaven and Hell -kokoonpanon vuoden 2010 kevään ja kesän esiintymiset on peruttu.


title: Ronnie James Dio

text:
Viipymättä aloitetuista syöpähoidoista huolimatta Ronnie James Dio kuoli läheisten läsnä ollessa 16. toukokuuta 2010 kello 7.45 paikallista aikaa. Vielä huhtikuussa Dio oli vastaanottamassa parhaan laulajan palkintoa Revolver Golden Gods Awardseilla. Useat muusikot ympäri maailmaa ilmaisivat surunvalittelunsa Dion poismenon vuoksi, ja muun muassa Manowar julkaisi Dio-tribuuttilevyn, jonka tuotto menee hyväntekeväisyyteen.
Neon Nights: 30 Years Of Heaven & Hell-Live At Wacken (2009)


title: Ronnie James Dio

text:
Dio on myös levyttänyt ”The Chase” -nimisen kappaleen Queensrÿchen kanssa yhtyeen "" -albumilla, joka ilmestyi 31. maaliskuuta 2006.
Lisäksi hän on levyttänyt kappaleen ”Metal Will Never Die” serkkunsa David ”Rock” Feinsteinin kanssa "Bitten by the Beast" -albumilla vuonna 2010.


title: Rantalentopallo

text: Rantalentopallo eli "beach volley" on lentopallon muunnos, jota pelataan kaksihenkisin joukkuein hiekka-alustalla. Pelialueen koko on kahdeksan kertaa kahdeksan metriä ja verkon korkeus sama kun lentopallossa. Lentopallosta poiketen torjunta lasketaan yhdeksi kosketukseksi.


title: Rantalentopallo

text: Ensimmäisen kerran rantalentopalloa kerrotaan pelatun Kalifornian Santa Monicassa 1920-luvulla, ja vuosikymmenen kuluttua se alkoi levitä Eurooppaan. 1940-luvulla Santa Monicassa ryhdyttiin järjestämään kilpailuja kaksihenkisille joukkueille ja 1960-luvulla yritettiin epäonnistuneesti perustaa ammattilaisliiga. Ranskassa järjestettiin 30 000 frangin arvoinen ammattilaisturnaus ja 1970-luvulla myös Santa Monicassa joitakin olut- ja tupakkayhtiöiden sponsoroimia turnauksia.


title: Rantalentopallo

text: 1990-luvulla rantalentopallon suosio ja näkyvyys tiedotusvälineissä kasvoi. Vuosikymmenien ajan menestyneimpiä maita ovat olleet Brasilia ja Yhdysvallat, viime aikoina myös Australia. Ensimmäisen kerran rantalentopallo oli olympiakisojen ohjelmassa Atlantan olympialaisissa 1996.


title: Rantalentopallo

text: Suomen menestyneimpiin rantalentopalloilijoihin lukeutuvat naisissa kaksoset Erika ja Emilia Nyström, jotka Heidän lopetettuaan seuratuimmaksi


title: Rantalentopallo

text: Rantalentopallo on suosittu ajanviettolaji Suomessa kesäisin. Se saapui Suomeen 1980-luvulla. Suomessa ei ole vielä rantalentopalloon erikoistuneita pelaajia, vaan he ovat aika lailla samoja pelaajia kuin lentopallosarjoissa.


title: Rantalentopallo

text: Aikuisille on oma SM-sarja ja junioreille omansa. Näiden lisäksi on muita lukuisia sarjoja ja turnauksia. Harrastelijoille on myös paljon tapahtumia ympäri kesää. Rantalentopalloa voi harrastaa ympäri maata. Lajia pystyy nykyään harrastamaan ympäri vuoden rantalentopallohalleissa esim. Helsingissä Salmisaaren Liikuntakeskuksessa Biitsi.fi Areenalla, Tampereella Beach Halli Finlandissa ja Helsingin Konalassa Hiekka Beach Volley Clubissa.


title: Rantalentopallo

text: Kaksoset Erika ja Emilia Nyström olivat tunnetuimmat pelaajat Suomessa. He saavuttivat EM-pronssia vuonna 2010. Parin ammattiura päättyi vuoden 2015 lopulla Erikan selkävaivoista johtuen. Sen jälkeen tunnetuimmaksi naispariksi nousivat Riikka Lehtonen ja Taru Lahti, jotka toukokuussa 2016 FIVB:n World Tourilla Turkissa tekivät suomalaista beach volley -historiaa nousemalla ensimmäisenä suomalaisparina palkintokorokkeelle.


title: Rantalentopallo

text: Pelikenttä muodostuu kahdesta 8 x 8 metrin kenttäalueesta, joita erottaa toisistaan verkko. Verkon korkeus miehillä on 243 cm ja naisilla 224 cm. Pelin tarkoituksena on saada pallo vastapuolen kenttään tai pelata pallo ulos pelialueelta siten, että vastustaja koskee palloon viimeksi. Joukkueella on käytössään kolme kosketusta, jotka aloitussyötön jälkeen jakaantuvat yleensä vastaanottoon, passiin ja iskulyöntiin tai jujuun. Sama pelaaja ei saa koskea palloa kahdesti peräkkäin, paitsi jos ensimmäinen kosketus oli torjunta.


title: Rantalentopallo

text: Torjunta lasketaan joukkueen kosketukseksi aina toisin kuin lentopallossa. Torjunnan jälkeen joukkueella on enää vain kaksi kosketusta jäljellä. Palloa saa pelata kaikilla ruumiinosilla, myös jaloilla ja päällä. Aloitussyöttö tulee kuitenkin suorittaa kädellä tai käsivarrella. Aloitussyötön vastaanoton ei tarvitse aina olla "kova" kosketus. Vastaanoton voi myös suorittaa sääntöjen mukaisella sormilyönnillä. Sormilyönniltä vaaditaan kuitenkin enemmän tekniikkaa kuin lentopallossa, joten sormilyöntiä ei käytetä vastaanotossa käytännössä missään päin maailmaa. Myös verkon yli pallon voi toimittaa sääntöjen mukaisella sormilyönnillä, mutta tällöin pallon on kuljettava rintamasuunnan mukaisesti eteen- tai taaksepäin. Alemmilla tasoilla käytetään useasti sovellettuja sääntöjä, jolloin sääntöjen tulkinta on helpompaa säilyttäen kuitenkin lajin perusominaisuudet.


title: Rantalentopallo

text: Erää pelataan 21 pisteeseen saakka kahden pisteen erolla (mikäli tilanne on tasan 20–20, pelataan, kunnes saavutetaan 2 pisteen ero). Ottelun voittaa se, joka voittaa ensin kaksi erää. Pelin jatkuessa kolmanteen erään pelataan ratkaiseva erä 15 pisteeseen saakka kahden pisteen erolla. Aina seitsemän pelatun pisteen jälkeen joukkueet vaihtavat kenttäpuolia. Poikkeuksena on kolmas erä jossa joukkueet vaihtavat puolia joka viiden pelatun pisteen jälkeen.


title: Otso Höglund

text: Otso Höglund on suomalainen kuvataiteilija ja sarjakuvapiirtäjä. Hänen sarjakuvansa ovat etupäässä strippisarjakuvia, jotka kommentoivat ironisesti ja pessimistisesti sinkkuelämää ja nuorten aikuisten ihmissuhdesotkuja. Hänen sarjakuviaan on ilmestynyt Tampereen sarjakuvaseuran Sarjarissa sekä Kaltsu Kallion aloittamassa Mörkö-omakustanteessa. Hän on myös piirtänyt "Parisuhde-akatemia" ja "Suomi aloittelijoille"-nimisiä sarjakuvia Tampereen ylioppilaslehteen Aviisiin vuodesta 2006 lähtien. Etenkin Mörkö-lehden omakohtaiset, elämänmakuiset sarjakuvat herättivät huomiota varsinkin Tampereen seudulla.


title: Afroamerikkalainen musiikki

text: Afroamerikkalainen musiikki on Yhdysvalloissa syntynyttä Afrikasta tuotujen orjien jälkeläisten tekemää musiikkia.


title: Afroamerikkalainen musiikki

text: Afroamerikkalainen musiikki vaikutti ratkaisevasti modernin populaarimusiikin syntyyn 1950-luvulla. Afroamerikkalaisessa musiikissa rytmit ovat korostuneet ja laulu on usein vahvasti tunteellista. Harmoniset rakenteet taas ovat suhteellisen yksinkertaisia.


title: The Wire

text: The Wire on brittiläinen "avant garde" -musiikkilehti. Sen perustivat vuonna 1982 jazzpromoottori Anthony Wood ja journalisti Chrissie Murray. Lehti keskittyi aluksi nykyjazziin ja improvisoituun musiikkiin, mutta noin vuodesta 1990 lähtien lehti laajensi "post rockin", hip hopin, modernin taidemusiikin ja elektronisen musiikin saralle. Lehden omistavat nykyään lehden kuusi kokopäiväistä työntekijää, se on siis täysin riippumaton julkaisu.


title: The Wire

text:
The Wire julkaisee lehden kylkiäisenä Wire Tapper -cd-levysarjaa. Jokaiselle levylle artisti- ja kappalevalinnat tekee useimmiten Anne Hilde Neset, levysarjan julkaisu aloitettiin vuonna 1997.
Lehden slogan on "Adventures in Modern Music", vapaasti suomentaen "Seikkailuja nykyaikaisessa musiikissa".


title: Ragtime

text: Ragtime on afroamerikkalaisen musiikin tyylilaji, joka syntyi 1890-luvulla. Sitä soitetaan pääasiassa pianolla, mutta joskus käytetään muitakin soittimia. Ragtimen kulta-aikana 1900-luvun alussa sitä soitettiin myös taustamusiikkina automaattipianoilla, jotka lukivat kappaleet reikänauhoilta.


title: Ragtime

text: Kuuluisin ragtime-säveltäjä on Scott Joplin, joka sävelsi 1800- ja 1900-lukujen vaihteessa lukuisia tunnettuja kappaleita, kuten "The Entertainer", "Maple Leaf Rag" ja "Easy Winners". Blind Blake oli ragtime-kitaransoittotyylin tunnetuimpia edustajia.


title: Ragtime

text: Ragtime yhdistetään usein 1900-luvun alun kapakkaympäristöön, mihin on vaikuttanut ragtimen käyttö useissa suosituissa elokuvissa, kuten "Puhalluksessa". Sen tunnuskappale oli juuri Joplinin "The Entertainer".


title: Ragtime

text: Ragtime kuulostaa nopeatempoiselta marssimusiikilta, jossa on kulmikkaat, hieman jazzmaiset melodiat ja synkooppien täyttämä jäntevä rytmi. Pianistin vasen käsi hyppii jatkuvasti vuorotellen matalista koskettimista otetun bassoäänen ja koskettimiston keskikohdilta otetun soinnun välillä. Bassoäänen pituutta jatketaan pitämällä pohjassa pianon kaikupedaalia.


title: Ragtime

text: Ragtime liitetään joskus jazz-musiikkiin, vaikka ajallisesti se oli sitä varhaisempi ilmiö. Toiset, kuten Scott Joplin aikanaan, katsovat sen muistuttavan enemmän taidemusiikkia. Tätä perustellaan esimerkiksi sillä, että ragtime-kappaleet julkaistiin nimenomaan nuotteina eikä vielä äänitteinä.


title: Return to Castle Wolfenstein

text: Return to Castle Wolfenstein on id Softwaren, Gray Matter Interactiven ja Nerve Softwaren kehittämä sekä Activisionin julkaisema ensimmäisen persoonan ammuntapeli.


title: Return to Castle Wolfenstein

text: Peli on jatko-osa "Wolfenstein 3D":lle. Pelille on tehty myös "" -moninpelilisäke, joka on saatavilla ilmaiseksi pelin Activisionin kotisivuilta. Peli hyödyntää raskaasti muokattua Quake III -pelimoottoria.


title: Return to Castle Wolfenstein

text: Pelistä on julkaistu myös käännökset Xboxille ("Tides of War") ja PlayStation 2:lle ("Operation Resurrection"). Kummassakin pelissä pelataan yksin- tai kaksinpelitehtäviä päähenkilö William J. ”B.J.” Blazkowiczilla ja hänen partnerinsa Agent Onen avustuksella Egyptissä, Saksassa ja Norjassa.


title: Return to Castle Wolfenstein

text: Raven Softwaren "Wolfenstein" on jatko-osa "Return to Castle Wolfensteinille".


title: Return to Castle Wolfenstein

text: Pelin aiheena on "Wolfenstein 3D":n tapaan fiktiivinen näkemys natsi-Saksasta. Pelihahmona ohjataan yhdysvaltalaista OSA:n (Office of Secret Actions) kommandoa William J. Blazkowiczia, jonka tehtävä on paeta Wolfensteinin linnasta ja estää natsien aikeet herättää muinainen pimeyden ruhtinas Heinrich I eloon, sillä se merkitsisi sodan häviämistä liittoutuneille. Pelissä on kaikkiaan pelattavana seitsemän tehtävää, joihin jokaiseen liittyy 3–4 kenttää.


title: Return to Castle Wolfenstein

text: Moninpeli onnistuu internetin välityksellä. Pelaajat asettuvat joko liittoutuneiden tai akselivaltojen puolelle. Hahmoluokkia on moninpelissä neljä: sotilas, pioneeri, lääkintämies ja luutnantti/tulenjohtaja. Pelimuotoja on vastaavasti kolme: Objective Mode, Stopwatch Mode ja Checkpoint Mode. Xboxilla moninpeliä pelataan Xbox Livellä.


title: Nosferatu

text: Nosferatu ("Nosferatu, eine Symphonie des Grauens") on F. W. Murnaun ohjaama saksalainen kauhuelokuva vuodelta 1922. "Nosferatu" on elokuvataiteen klassikko, jolla on ollut huomattava vaikutus kauhuelokuviin.


title: Nosferatu

text:
Suluissa ovat henkilöhahmojen nimet Stokerin romaanissa.
Murnau halusi filmata Bram Stokerin "Draculan", mutta elokuvayhtiö ei saanut oikeuksia tarinaan. Tämä ei kuitenkaan haitannut Murnauta, joka oli jo aiemmin tehnyt elokuvan Robert Louis Stevensonin kirjasta "Tohtori Jekyll ja Mr. Hyde" nimellä "Der Januskopf". Murnau jatkoikin elokuvan tuottamista ja muutti lähinnä vain hahmoja ja paikkoja. Vampyyri Draculasta tuli Nosferatu, Kreivi Draculasta Kreivi Orlok ja Jonathan Harkerista Hutter. Lisäksi vampyyri ei elokuvassa uhannut Lontoota vaan Bremeniä. Romaanissa tohtori van Helsing mainitsee myös Nosferatun eräänä vampyyrin nimityksenä. Pääosassa vampyyrin roolin tulkitsi Max Schreck.


title: Nosferatu

text: "Nosferatu" oli lopulta Prana-Film-tuotantoyhtiön ainoa elokuva, sillä Murnau kulutti yrityksen varat "Nosferatun" markkinointiin. Bram Stokerin leski Florence Stoker haastoi myös Prana-Filmin oikeuteen tekijänoikeusrikkomuksesta. Stoker voitti oikeudenkäynnin, mutta Prana-Filmillä ei ollut enää varaa maksaa korvaussummaa. Stoker jatkoi oikeudenkäyntiä, ja tuomioistuin määräsi "Nosferatun" kopiot tuhottaviksi. Joitakin kopioita kuitenkin säilyi. Stoker onnistui vielä estämään Lontoon ensi-illan, mutta lopulta elokuva levisi maailmalle, ja Yhdysvaltain ensi-ilta oli vuonna 1929. Kokonaista kopiota alkuperäisestä elokuvasta ei kuitenkaan löydetty ennen kuin vuosituhannen vaihteen jälkeen. "Nosferatusta" on muodostunut yksi kauhuelokuvan suurimpia klassikoita.


title: Nosferatu

text: Werner Herzog filmasi vuonna 1979 uusintaversion nimellä "Nosferatu – yön valtias" ("Nosferatu: Phantom der Nacht"). Pääosaa näytteli Klaus Kinski. "Nosferatu – yön valtias" oli arvostelumenestys ja sitä pidetäänkin esikuvalleen uskollisena kunnianosoituksena. Herzog pystyi käyttämään elokuvassaan Bram Stokerin romaanin henkilönimiä, sillä tekijänoikeus oli jo umpeutunut.


title: Nosferatu

text: E. Elias Merhige ohjasi vuonna 2000 elokuvan "Shadow of the Vampire", joka kertoo alkuperäisen Nosferatun kuvauksista. Elokuvaan kuului pätkiä alkuperäisen elokuvan kohtauksista. Tämän elokuvan ideana oli, että Nosferatua esittänyt näyttelijä Max Schreck olikin oikeasti vampyyri.


title: Margot Wallström

text: Margot Elisabeth Wallström (s. 28. syyskuuta 1954) on ruotsalainen poliitikko sosiaalidemokraattisesta puolueesta, tällä hetkellä ulkoministeri Stefan Löfvenin hallituksessa. Wallström oli Euroopan komission institutionaalisista suhteista ja viestintästrategiasta vastaava komissaari 2004–2010. Hän oli myös komission varapuheenjohtaja.


title: Margot Wallström

text: Vuonna 2004 Wallström kirjoitti europarlamentaarikko Göran Färmin kanssa kirjan "Folkens Europa eller Varför är det så svårt att älska EU?"


title: Margot Wallström

text: Wallström valmistui ylioppilaaksi 1973. Valmistumisensa jälkeen Wallström aloitti työt Ruotsin sosiaalidemokraattisen nuorisoliiton asiamiehenä vuonna 1974, josta hän siirtyi 1977 pankkivirkailijaksi Alfa-säästöpankin palvelukseen Karlstadiin. Hänet valittiin valtiopäiville ensimmäisen kerran 25-vuotiaana vuoden 1979 vaaleissa. Vuoden 1985 valtiopäivävaalien jälkeen Wallström palasi takaisin Alfa-pankkiin, jossa hän työskenteli 1986–1988.


title: Margot Wallström

text: Wallströmin ensimmäinen ministerintehtävä oli kuluttaja-, tasa-arvo- ja nuorisoasioista vastaavan ministerin paikka Ingvar Carlssonin hallituksessa vuosina 1988–1991. Vuoden 1994 vaalien jälkeen Carlsson palasi pääministeriksi kolmen vuoden tauon jälkeen ja Wallströmistä tuli uuden hallituksen kulttuuriministeri vuosiksi 1994–1996. Göran Perssonin ensimmäisessä hallituksessa Wallström toimi sosiaaliministerinä 1996–1998.


title: Margot Wallström

text: Vuonna 1999 Wallström nimettiin Prodin komission ympäristökomissaariksi. Vuonna 2002 "European Voice" -lehti nimesi hänet vuoden komissaariksi ja vuonna 2004 hän sai IAIA-järjestön (International Association for Impact Assessment) luovuttaman ympäristöpalkinnon. Wallström oli Ruotsin hallituksen komissaariehdokas myös vuonna 2004 ja hän sai lopulta Barroson komission varapuheenjohtajan tehtävän vastuualueenaan institutionaaliset suhteet ja viestintästrategia.


title: Margot Wallström

text: Vuoden 2014 valtiopäivävaalien jälkeen Wallström nimitettiin Stefan Löfvenin johtaman hallituksen ulkoministeriksi 3. lokakuuta 2014. Hänen kaudellaan Ruotsi tunnusti Palestiinan itsenäisyyden.


title: Margot Wallström

text: Wallström on ilmoittanut noudattavansa ”feminististä ulkopolitiikkaa”. Hänen mukaansa konflikteja on tarkasteltava sukupuolten näkökulmasta. Esimerkiksi Ukrainan kriisissä olisi kiinnitettävä paljon enemmän huomiota naisten ja lasten tilanteeseen; samoin olisi kyseenalaistettava valtarakenteita ja resurssien jakamista.


title: Margot Wallström

text: Ruotsin tunnustettua Palestiinan valtion Israel veti lähettiläänsä maasta. Wallström kutsuttiin Arabiliiton kokoukseen Kairoon maaliskuussa 2015. Hänen oli määrä pitää kokouksessa puhe, joka peruutettiin Saudi-Arabian toivomuksesta. Kostoksi Ruotsi ilmoitti ettei se jatka asekauppoja Saudi-Arabian kanssa. 11. maaliskuuta Saudi-Arabia veti lähettiläänsä Ruotsista syyttäen maata sekaantumisesta sisäisiin asioihinsa. Islamilainen yhteistyöjärjestö syytti Ruotsia Saudi-Arabian sosiaalisten normien, oikeus- ja poliittisen järjestelmän halventamisesta. Myös Arabiemiraatit veti lähettiläänsä Ruotsista.


title: Margot Wallström

text: Saudi-Arabia on ilmoittanut ettei se enää myönnä viisumeja ruotsalaisille liikematkailijoille.


title: Margot Wallström

text:
Ulkoministeri Walgot Wallström sanoi Dagens Nyheterin haastattelussa, että Ruotsin kantokyvyllä pakolaiskriisissä on rajansa. Hän myös toteaa, että ruotsidemokraateilla on vastuunsa vastaanottokeskusten paloista Ruotsissa. "Uskon, että useimmat katsovat, ettemme voi ylläpitää järjestelmää, jossa 190 000 ihmistä saattaa saapua Ruotsiin vuosittain."
-tuoden esiin huolen että Ruotsi voi romahtaa, josta myös Norjassa ollaan huolestuneita.
Ruotsin korruption vastainen syyttäjä asetti tammikuussa 2016 Wallströmin esitutkintaan tämän otettua ammattiliitto Kommunalilta vastaan hyvin halvan vuokra-asunnon ohi 10–20 vuoden asuntojonon. Wallströmin mukaan hän oli toiminut tuolloin hyvässä uskossa ja saanut takuun siitä, että Kommunal oli toiminut asiassa oikein. Oikeustieteen professori Dennis Töllborg piti asiaa selvänä lahjuksena ja korkean tason korruptiona, mutta syyttäjä ei löytänyt asiasta viitteitä rikoksesta ja kertoi esitutkinnan päättymisestä toukokuussa.


title: Margot Wallström

text: Wallström on naimisissa Håkan Wallströmin kanssa. Heillä on kaksi lasta, Viktor ja Erik.


title: Enemy Territory

text: Enemy Territory voi tarkoittaa ainakin seuraavia asioita:


title: Command & Conquer: Generals

text: Command & Conquer: Generals on EA Pacificin kehittämä ja EA Gamesin julkaisema "Command & Conquer" -pelisarjaan kuuluva reaaliaikainen strategiapeli. Peli julkaistiin vuonna 2003 Microsoft Windowsille ja vuonna 2015 myös OS X:lle. Peli eroaa edeltäjistään siten, ettei sitä tehnyt aikaisemmat "Command & Conquer" -pelit kehittänyt ja julkaissut Westwood Studios. Ennen pelin julkaisua EA Games oli ostanut ja sittemmin sulkenut Westwoodin.


title: Command & Conquer: Generals

text: Peli on ensimmäinen kolmiulotteinen "Command & Conquer" -strategiapeli ja käyttää SAGE-pelimoottoria, jota EA Los Angeles myöhemmin käytti esimerkiksi strategiapelissään "". Myös Westwood Studiosin julkaisema "" on kolmiulotteinen, mutta se ei ole reaaliaikastrategia vaan ammuntapeli.


title: Command & Conquer: Generals

text: Peliä laajentava lisäosa "" julkaistiin 22. syyskuuta 2003.


title: Command & Conquer: Generals

text: Pelissä on kolme toisistaan suuresti eroavaa osapuolta: kapitalistinen Yhdysvallat, kommunistinen Kiina ja kuvitteellinen terroristijärjestö GLA eli Global Liberation Army. Jokaisella osapuolella on omat vahvuutensa. Yhdysvallat luottaa kehittyneeseen teknologiaan, hyvin koulutettuihin sotilaisiinsa ja voimakkaisiin ilmavoimiinsa. Kiina käyttää valtavia sotajoukkoja, raskaasti varustettuja panssarivaunuja ja ydinaseita. Global Liberation Army käyttää kemiallisia aseita, pommi-iskuja ja sissisotaa.


title: Command & Conquer: Generals

text: Yhdysvaltain strategia on selkeä. Tarkoituksena on tuhota vastustajan puolustus voimakkailla hävittäjillä ja lopuksi hävittää vastustajan tukikohta nopeilla, mutta tehottomilla (esimerkiksi Humveella) ajoneuvoilla.


title: Command & Conquer: Generals

text: Kiinan strategia on hyökätä melko hitailla (mutta voimakkailla) panssarivaunurykelmillä. Kiinan hävittäjät ovat heikot, joten niitä kannattaa käyttää enemmänkin puolustamiseen. Hävittäjät ovat MiG-lentokoneita. Kiinalta löytyy pelin voimakkain panssarivaunu ”Overlord”, joka on hidas mutta voimakas. Overlordia pystyy parantelemaan voimakkailla aseuudistuksilla, kuten konekiväärillä, propagandatornilla ja bunkkerilla.


title: Command & Conquer: Generals

text: GLA:n puolustus on heikko. GLA:n omat puolustukset ovat heikkoja lukuun ottamatta Stinger sitea. Siksi kannattaa puolustaa tukikohtaa erilaisilla panssarivaunuilla ja RPG-troopereilla (PST-Miehiä), ja palatseilla, jotka saa miehitettyä jalkaväellä.


title: Command & Conquer: Generals

text: Siinä missä "Tiberium"-jatkumo ja "Red Alert" -jatkumo ovat täysin kuvitteellisia, "Generals"-jatkumo ei eroa todellisuudesta niin suuressa määrin. "Command & Conquer: Generals" sijoittuu lähitulevaisuuteen, 2020-luvulle, jolloin maailmassa on kaksi supervaltaa, Yhdysvallat ja Kiina. Supervallat ovat liittolaisia ja joutuvat jatkuvasti Global Liberation Army -terroristijärjestön hyökkäysten kohteeksi. Pelin jokaisella osapuolella on oma kampanja, jossa on seitsemän tehtävää. Mikäli pelaaja haluaa ymmärtää pelin tarinan, hänen on pelattava ensimmäiseksi Kiinan, sitten Global Liberation Armyn ja viimeiseksi Yhdysvaltain kampanja.


title: Command & Conquer: Generals

text:
Pelin tarinassa Global Liberation Army iskee Pekingiin ja tuhoaa suurimman osan kaupungista ydinpommilla, minkä seurauksena Kiina julistaa sodan Global Liberation Armya vastaan ja ydinaseiden avulla murskaa täydellisesti aasialaiset GLA-joukot. Kiinalaisten aiheuttamista tappioista pahoin kärsinyt Global Liberation Army aloittaa yllätyshyökkäysten sarjan yhdysvaltalaisia ja kiinalaisia joukkoja vastaan, ja lopulta GLA-joukot valtaavat Baikonurin kosmodromin ja laukaisevat sieltä biologisilla aseilla varustetun raketin tuntemattomaan aasialaiseen kaupunkiin tuhoisin seurauksin. Pian tämän jälkeen Yhdysvallat saapuu Lähi-itään ja kukistaa sitä miehittävät GLA-joukot, mutta saa vastaan terroristien kanssa liittoutuneen kiinalaisen kenraalin. Loppuratkaisussa yhdysvaltalaisen joukot iskevät Global Liberation Armyn päämajaan ja tuhoavat sen täydellisesti.
Pelin jokaisella osapuolella on erilaiset musiikkikappaleet. Yhdysvaltain kappaleet koostuvat Bill Brownin eeppisestä ja militarisesta musiikista. Kiinan kappaleisiin kuuluu itämaista musiikkia ja Kiinan kansallislauluna tunnetun Vapaaehtoisten marssin. Global Liberation Armyn teemamusiikki on yhdistelmä arabialaista musiikkia ja heavy metalia.


title: Command & Conquer: Generals

text: "Command & Conquer: Generals" sai kriitikoilta huippuarvosanoja ja osoittautui myyntimenestykseksi, mutta peli on myös saanut osakseen kritiikkiä.


title: Command & Conquer: Generals

text: Joidenkin pelaajien mielestä Yhdysvallat on muita osapuolia voimakkaampi, vaikka EA Games onkin yrittänyt tehdä kaikista osapuolista mahdollisimman tasapuolisia. Monien mielestä Yhdysvalloilla pelaaminen vaatii vähän varsinaisia pelitaitoja. Yhdysvaltain nopea rahankeräys, kehittyneet lentokoneet ja laser-aseet ovat johtaneet siihen, että moninpelissä yhdysvaltalaisilla pelaava koetaan aloittelijaksi tai jopa pelitaidottomaksi. Tosin muutamat pelaajat ovat todenneet, että Yhdysvallat ovat myös riippuvaisia sähköntuotannosta ja vaatii paljon rahavaroja puolustuslaitteiden ylläpitämiseen. GLA:n puolustuksiin ei tarvitse todellakaan paljon rahaa, mutta puolustuksista yleensä vyörytäänkin yli. Kiinan puolustukset ovat tehokkaita, mutta bunkkerit hajoavat helposti pahan paikan tullen.


title: Command & Conquer: Generals

text: Monet pelisarjan fanit ovat kritisoineet "Generalsia" siitä, että se eroaa suuresti edeltäjistään. Pelin välivideot on toteutettu pelin omalla grafiikkamoottorilla, eivätkä oikeilla näyttelijöillä, kuten aikaisemmissa "Command & Conquer" -peleissä. Peli ei myöskään sisällä viittauksia muihin sarjan peleihin. Fanipiireissä peli tunnetaan pilkkanimellä ”"Age of Generals"”, joka on viittaus "Age of Empires" -peleihin.


title: Command & Conquer: Generals

text: "Command & Conquer: Generals" on kielletty Kiinassa, koska kiinalaisten ensimmäisen tehtävän aloittavassa välivideossa Global Liberation Army hyökkää Pekingiin ja tuhoaa suurimman osan kaupungista ydinpommilla. Kohtauksen pelättiin muistuttavan kiinalaisia vuoden 1989 Taivaallisen rauhan aukion mielenosoituksista.


title: Tugeenit

text: Tugeenit, thagit tai thugit (yks. , ’rosvo, ryöväri’) olivat pohjoisintialainen Sindousen alueella toiminut, järjestäytynyt ammattitappajien kilta, väkivaltainen kultti, joka toimi satoja vuosia. Jäsenillä oli oma salakielensä, "ramasi", ja salamerkkejä joista he tunnistivat toisensa. Ramasi-kieltä pidetään jäänteenä aikaisemmasta ilmeisesti laajalti Etelä-Aasiassa puhutusta kauppiaiden ja rikollisten lingua francasta.


title: Tugeenit

text: Ensimmäinen kirjallinen merkintä tugeeneista on vuodelta 1356. Tugeenit itse luokittelivat kuuluvansa seitsemän alkuperäisen islamilaisheimon joukkoon, vaikka kultti pohjautui alussa ilmeisesti hinduyhteisöön ja palvoi kaikissa vaiheissaan Kalia, hindujen tuhon jumalatarta.


title: Tugeenit

text: Tugeeneilla oli tapana etsiytyä matkalaisten seuraan ja tilanteen tullessa ryöstömurhata nämä. Tugeenit kulkivat pitkin kauppareittejä, ja saivat reitin varrelta liittolaisiltaan ja avustajiltaan vinkkejä sopivista uhreista. Toiminta ei ollut ympärivuotista, vaan kausittaista. Murha tapahtui yleensä kuristamalla uhri kangasliinalla, minkä jälkeen omaisuus vietiin ja ruumis haudattiin. Surmatyöhön liittyi riittejä, joissa käytettiin pyhitettyä hakkua ja uhrattiin sokeria. Kuristaminen oli kastitietoisille tugeeneille käytännöllinen tapa välttää kosketusta uhrien vereen, mutta he käyttivät tappamiseen usein myös miekkoja, veitsiä tai myrkkyjä.


title: Tugeenit

text: Kulttia vuosina 1790–1830 johtanutta Behramia pidetään mahdollisesti maailman pahimpana sarjamurhaajana, sillä hän murhasi 931 henkilöä. Kultti oli historiansa aikana vastuussa 180 000–600 000 ihmisen murhasta.


title: Tugeenit

text: Brittiläisen Intian siirtomaaherrat aloittivat 1830-luvulla operaation tugeenikultin lopettamiseksi. Kultin olemassaolo heikensi ajatusta brittihallinnon vallan täydellisyydestä, ja se tahdottiin hävittää, aluksi kylläkin lähinnä paikallistason toimenpitein. Intian kenraalikuvernööri lordi William Bentinckin käskystä kapteeni William Sleemanin johtamat britit vangitsivat vuosina 1831–1837 yhteensä 3 266 tugeenia, joista vajaat 500 suostui todistamaan tovereitaan vastaan, runsaat 400 hirtettiin ja loput tuomittiin elinkautiseen vankeuteen. Tämän jälkeen kultti ilmeisesti vähitellen hävisi.


title: Tugeenit

text: Tugeeni-kulttia on mukailtu muutamissa elokuvissa, joista tunnetuin on vuonna 1984 ensi-iltansa saanut seikkailuelokuva "Indiana Jones ja tuomion temppeli". Kyseisessä elokuvassa kultin jäsenet esiintyvät roistoina ja heidän ylipappinsa Mola Ram on elokuvan pääroisto. The Beatles -yhtyeen elokuvassa "Apua!" esiintyy samantapainen lahko humoristisessa valossa.


title: Bochum

text: Bochum on kaupunki Saksassa Nordrhein-Westfalenin osavaltiossa Dortmundin ja Essenin välissä Ruhrin alueella. Vuoden 2011 väestönlaskennassa siellä oli 362 286 asukasta.


title: Bochum

text: Vaikka kaupunki perustettiin jo 1300-luvulla, se pysyi pienenä maalaiskaupunkina 1800-luvulle asti. 1800-luvulla alkoi Saksa teollistua ja Bochum kasvaa. Kasvu johtui kaupungin hiilikaivoksista ja sen mukana tulleesta terästeollisuudesta. Bochumin väkiluku kymmenkertaistui 1850-1890. Hiilikaivokset jouduttiin kuitenkin sulkemaan 1960-1973 välisenä aikana.


title: Bochum

text: Kaupunki on merkittävä teollisuuskeskus, jossa on runsaasti etenkin metalli-, kone- ja kulkuneuvoteollisuutta. Siellä on General Motorsin tehdas, jossa valmistetaan Opel Astraa. Tämän lisäksi kaupungissa oli Nokian tehdas, jossa valmistettiin aluksi televisioita ja myöhemmin matkapuhelimia. Nokia kuitenkin sulki tehtaan kesällä 2008. Uusi korvaava matkapuhelintehdas on rakennettu Romaniaan.


title: Bochum

text: Kaupunki on myös tärkeä koulutuskeskus, jossa sijaitsee Ruhrin yliopisto (perustettu 1965), teatterikoulu ja lisäksi runsaasti tieteellisiä tutkimuslaitoksia. Kaupungissa on kaksi keskiaikaista linnaa sekä Kaivosmuseo (Deutsches Bergbaumuseum) että nostalginen Junamuseo.


title: Duisburg

text: Duisburg [] on Ruhrin alueen länsilaidalla Nordrhein-Westfalenin osavaltiossa Saksassa sijaitseva kaupunki.


title: Duisburg

text: Kaupungissa oli 496 665 asukasta vuonna 2007. Se on edelleen Saksan 12. suurin kaupunki, vaikka sen väkiluku pienentyi 2000-luvulla. Duisburg on tärkeä kauppa-, kulttuuri- ja teollisuuskaupunki. Erityisesti terästeollisuus on huomattavaa. Siellä on maailman suurin jokisatama Reinin ja Ruhrin yhtymäkohdassa ja kaupunki onkin Saksan sisäliikenteen keskus.


title: Duisburg

text: Arkeologisten tietojen mukaan Duisburg on ollut Duisburgin nykyisen kauppatorin paikalla on käyty kauppaa jo ensimmäisellä vuosisadalla, ja 400-luvulla siitä tuli varsin merkittävä kauppapaikka. Kaupunki sijaitsi tärkeän kauppareitin varrella Reinin ylityspaikan kohdalla.


title: Duisburg

text: Vuonna 883 normannit valloittivat Duisburgin, joka tällöin mainittiin ensimmäisen kerran historiallisessa dokumentissa.


title: Duisburg

text: Vuoden 1000 aikoihin Reinin uoma siirtyi Duisburgin kohdalla lännemmäksi kauemmaksi kaupungista. Tämän vuoksi kaupankäynti paikalla hiljeni, ja Duisburg jäi hiljaiseksi pikkukaupungiksi.


title: Duisburg

text: Myöhemmin Saksan keisari Lothar III havaitsi kuitenkin Duisburgin sijainnin edulliseksi, ja vuonna 1279 hän myönsi sille vapaan valtakunnankaupungin oikeudet. Pian tämän jälkeen kaupunki liittyi myös Hansaliittoon.


title: Duisburg

text: Uuden ajan alussa Duisburg sai tiettyä mainetta oppineisuuden keskuksena ("Duisburgum Doctum"). Tähän vaikutti 1500-luvulla erityisesti siellä asunut kartantekijä Gerhardus Mercator sekä myöhemmin yliopiston perustaminen kaupunkiin vuonna 1655.


title: Duisburg

text: Vuodesta 1666 lähtien Duisburg kuului Brandenburgin vaaliruhtinaskuntaan, joka myöhemmin muutettiin Preussin kuningaskunnaksi.


title: Duisburg

text: Tekstiili- ja tupakkateollisuuden vaikutuksesta Duisburg tuli jo 1700-luvulla merkittäväksi teollisuuskeskukseksi. Myöhemmin se sai vielä suuremman merkityksen varsinkin Kruppien rauta- ja terästehtaiden sijaintipaikkana. Tämän vuoksi kaupungin väkiluku alkoi nopeasti kasvaa. Vuonna 1829 Franz Haniel perusti sinne myös höyrylaivoja valmistaneen telakan.


title: Duisburg

text: Ensimmäisen rautatieyhteyden Duisburg sai vuonna 1846, jolloin valmistui sinne Düsseldorfista johtanut rautatie. Seuraavana vuonna valmistui rata Düsseldorfista Dortmundin kautta Mindeniin.


title: Duisburg

text: Ensimmäisen maailmansodan jälkeen Ranska miehitti Duisburgin vuonna 1921 varmistaakseen, että Versailles’n rauhansopimuksen mukaiset sotakorvaukset maksettaisiin.


title: Duisburg

text: Vuonna 1929 Duisburgin ja Hambornin kaupungit yhdistettiin. Näin muodostuneen kaupungin nimi oli aluksi Duisburg-Hamborn, vuodesta 1935 lähtien vain Duisburg.


title: Duisburg

text: Koska Duisburg oli Ruhrin alueen keskeisin kaupunki ja sinne oli keskittynyt suuri määrä kemikaali-, rauta- ja terästeollisuutta, se joutui toisessa maailmansodassa liittoutuneiden ilmapommitusten tärkeimpiin kuuluvaksi kohteeksi. Elokuun 12. ja 13. päivien välisenä yönä 1941 Britannian ilmavoimat pudottivat kaupunkiin 445 tonnia pommeja. Myöhemminkin kaupunkia pommitettiin useita kertoja, ankarimmin 14. lokakuuta 1944, jolloin pommeja pudotettiin 2 012 tonnia. Pommitusten yhteydessä lukemattomat ihmiset menettivät henkensä ja 96 000 henkilöä jäi kodittomiksi.


title: Duisburg

text: Sodan loppuvaiheessa, huhtikuussa 1945 Duisburg joutui myös ankaran tykistötulen kohteeksi. Huhtikuun 12. päivänä Yhdysvaltojen yhdeksäs armeija miehitti kaupungin.


title: Duisburg

text: Sodan päättymisen aikoihin toukokuussa 1945 yhdysvaltalaiset rakensivat Reinin yli ennätysajassa, noin kuudessa ja puolessa päivässä, 860 metrin pituisen rautatiesillan, joka sai nimen Voiton silta ().


title: Duisburg

text: Toisen maailmansodan pommitukset olivat tuhonneet Duisburgin historiallisen kaupunkikuvan lähes täydellisesti. Kaikista asuinrakennuksista 80 % oli tuhoutunut täysin tai ainakin pahasti vahingoittunut. Kaupunki oli rakennettava lähes kokonaan uudestaan, ja useimmat historialliset maamerkit ovat kadonneet.


title: Duisburg

text: Duisburgiin iski tornado 19. heinäkuuta 2004, joka aiheutti tuhoa kaupungin keskustassa ja vahingoitti erityisesti kaupunginteatteria.


title: Duisburg

text: Kaupungissa pidettiin seitsemännet World Games -kilpailut vuonna 2005. Love Parade -teknofestivaaleilla sattuneessa onnettomuudessa kuoli ainakin 21 ihmistä heinäkuussa 2010.


title: Duisburg

text: Duisburg jakautuu seitsemään osa-alueeseen (). Näistä Mitte, kaupungin keskusta on suurin. Osa-alueet puolestaan jakautuvat edelleen yhteensä 46:een kaupunginosaan (). Osa-alueet ovat: Duisburgissa asuu nykyään noin 60 000 turkkilaista. Heitä on saapunut kaupunkiin "vierastyöläisinä" 1960-luvulta lähtien, varsinkin fyysisesti raskaisiin ja matalapalkkaisiin töihin. Monet Duisburgin turkkilaiset osaavat varsin huonosti saksaa.


title: Duisburg

text: Kaupunkiin on rakenteilla Merkezin moskeija, joka on suurin moskeija sellaisessa maassa, jossa muslimit eivät ole enemmistönä. EU ja Nordrhein-Westfalenin osavaltio tukevat rakennushanketta yhteensä 3,2 miljoonalla eurolla. Urheilun saralla Duisburgia edustavat jääkiekossa EV Duisburg ja jalkapallossa MSV Duisburg sekä naisten osalta FCR 2001 Duisburg. Duisburg Dockersilla on toimintaa baseballissa ja amerikkalaisessa jalkapallossa ja OSC Rheinhausenilla muun muassa käsipallossa.


title: Duisburg

text: Duisburgilla on kymmenen ystävyyskaupunkia:


title: Basel

text: Basel (, ) on kaupunki Sveitsissä Sveitsin, Saksan ja Ranskan rajojen yhtymäkohdassa. Se on väkiluvultaan Sveitsin kolmanneksi suurin kaupunki Zürichin ja Geneven jälkeen ja kuuluu Basel-Stadtin kantoniin. Baselia nimitetään yleisesti ranskankielisen Sveitsin saksankieliseksi osaksi. Tällä on poliittiset perusteet: saksankielinen Sveitsi on hengeltään konservatiivinen, mutta Basel ja ranskankielinen alue ovat liberaaleja.


title: Basel

text: Basel sijaitsee "Reinin mutkassa", joen molemmilla puolilla kohdassa, missä Rein tekee 90 asteen kaarroksen Juran ja Schwarzwaldin välisellä alueella (saks. "Rheinknie"). Reinin eteläpuolista Baselin osaa kutsutaan "Grossbaseliksi" ja pohjoispuolista osaa "Kleinbaseliksi". Sijaintinsa ansiosta Baselista tuli jo varhain tärkeä liikenteen solmukohta ja merkittävä kaupankäynnin keskus. Kaupunki on eräs tiheimmin asutuista alueista Euroopassa, vaikka siihen kuuluukin neljä neliökilometriä viheralueita ja lähes neliökilometrin verran metsäalueita.


title: Basel

text: Baselin kaupungin vaakuna on vasemmalle kaartunut musta käyrä sauva, jota kutsutaan "Baselin sauvaksi". Baselin sauva symboloi piispan käyrää paimensauvaa.


title: Basel

text: Baselin kaupungissa oli vuoden 2016 lopulla vakituisia asukkaita 171 513. Ulkomaalaisten osuus kaupungin vakinaisesta väestöstä on 37 prosenttia (31.12.2016). Baselin suuralueen (saks. "Trinationaler Eurodistrict Basel") asukasluku on noin 900 000, joista 60 % asuu Sveitsissä, 30 % Saksassa ja 10 % Ranskassa.


title: Basel

text:
Baselissa on niin sanotun Burgundin portin läpi virtaavan välimerellisen ilman ansiosta erittäin leutoa ja aurinkoista. Vuoden keskilämpötila on 9,4 °C. Vuosittainen sademäärä on 785 millimetriä. Talvella Baselissa sataa tavallisesti vain vähän lunta. Lumipeite säilyy vuosittain keskimäärin 30 päivän ajan. Tuuli on heikkoa, ja se puhaltaa hyvällä säällä idästä ja huonolla lännestä.
Baselilla on mainetta musiikkikaupunkina. Paul Sacher perusti 1930-luvulla Baseliin "Schola Cantorum Basiliensis" -musiikkiakatemian, joka keskittyy vanhaan musiikkiin. Baselin sinfoniaorkesteri on merkittävä orkesteri ja Knabenkantorei Basel -poikakuoro sekä Basler Gesangsverein ovat maineikkaita kuoroja. Kaupungissa järjestetään paljon korkeatasoisia konsertteja.


title: Basel

text: Baselissa on paljon eri kokoisia elokuvateattereita, suurin keskittymä löytyy Steinenvorstadtista.


title: Basel

text: Baselissa on yli 30 museota, joista mainittavia ovat Baselin taidemuseo, Jean Tinguely -museo sekä yksityinen Fondation Beyeler.


title: Basel

text: Baselissa vietetään monien Etelä-Saksan kaupunkien tapaan karnevaalia pääsiäisen aikaan. Baselin "Fasnacht" alkaa tuhkakeskiviikkoa seuraavana maanantaina. Karnevaalin aloittaa kello 4.00 aamulla ’’Morgestraich’’, jolloin kaupungin valot pimenevät ja päähän kiinnitettävillä lyhdyillä varustetut osallistujat alkavat soittaa rumpuja ja huiluja. Festivaali kestää tasan 72 tuntia, ja siihen kuuluu erilaisia kulkueita ja muita tapahtumia sekä puhallinmusiikkia.


title: Basel

text: Baselilla on keskeisen sijaintinsa ansiosta tärkeä kaupallinen merkitys. Sveitsin, Saksan ja Ranskan raja-alueen talousalueella asuu 2,3 miljoonaa asukasta, joista miljoona on työikäisiä (vuoden 2001 tilanne).


title: Basel

text: Basel on monien kemianteollisuuden yritysten toimipaikka ja osin myös kotipaikka. Kemianteollisuuden lisäksi Baselissa on kone-, metalli-, tekstiili- ja elintarviketeollisuutta. Vuosisatoja vanhojen kirjapaino- ja paperinvalmistusperinteiden ansiosta Baselissa toimii lukuisia kustantamoja.


title: Basel

text: Vuodesta 1917 lähtien Baselissa on pidetty messuja. "Schweizer Mustermesse" -nimen alle on koottu eri alojen messuja ja kongresseja, jotka ovat maailmankin mittakaavassa ainutlaatuisia, kuten nykytaiteen messut ”Art Basel” tai Baselworld, kello- ja korumessut.


title: Basel

text: Basel on ollut keskiajalta lähtien myös merkittävä pankkikeskus. Monien pankkien ja vakuutuslaitoksien lisäksi Kansainvälinen järjestelypankki BIS (Bank for International Settlements) on asettunut Baseliin.


title: Basel

text: Baselin kirjapainojen kukoistuskausi alkoi Baselin yliopiston perustamisesta vuonna 1460. Vuonna 1468 ilmestyi Baselissa ensimmäinen latinankielinen Raamattu. 1500-luvulla Basel nousi yhdeksi Euroopan merkittävimmistä kustantamokaupungeista. Nykyään Baselissa toimii yli 15 kirjapainoa. Basler Zeitung (BaZ) on suurin päivälehti Luoteis-Sveitsissä ja ainoa Baselissa.


title: Basel

text: Basel on merkittävä rautateiden solmukohta. Kaupungissa on kolme kaukoliikenteen rautatieasemaa, joita käyttävät myös seutu- ja paikallisliikenteen junat. "Basel SBB" -asemalta (Centralbahnhof) lähtee junia muun muassa Zürichiin, Berniin, Delémontiin ja Pariisiin sekä Saksaan ja Italiaan. Samaan rakennuskompleksiin kuuluu "Basel SNCF" -asema (Elsässerbahnhof), josta lähtee suurin osa Ranskan-junista. Kaikki Saksan-junat kulkevat kaupungin pohjoisosassa sijaitsevan "Basel Badischer Bahnhof" -aseman kautta ja pysähtyvät siellä.


title: Basel

text: Kansainvälinen lentoasema Basel-Mulhouse-Freiburg sijaitsee Ranskan puolella Baselista luoteeseen.


title: Basel

text: Basel on myös tärkeiden tieyhteyksien solmukohta. Baselista alkavat moottoritiet Autobahn A2 ja Autobahn A3 yhdistävät Sveitsin tieverkon Saksan ja Ranskan moottoritieverkostoon. Kaupungin sisällä viisi Reinin ylittävää maantiesiltaa sekä yksi rautatiesilta yhdistävät kaupungin eri puolia toisiinsa.


title: Basel

text: Suurelta osin Baselin alueella sijaitseva Baselin satama on Sveitsin ulkomaankuljetusten solmupiste. Sen kautta kulkee noin 10 % maan tuonnista, arvolla mitattuna.


title: Iina

text: Iina on suomalainen naisen etunimi. Iina on muunnos kansainvälisestä nimestä Ina, jota myös käytetään Suomessa. Ina on lyhenne nimistä, joiden loppuosa on -ina.


title: Iina

text: Iina on myös nimen Iines rinnakkaisnimi.


title: Iina

text: Elokuuhun 2017 mennessä Suomessa oli rekisteröity 6 761 Iina-nimen ja 1 192 Ina-nimen saanutta naista.


title: Kleptomania

text: Kleptomania eli varastamishimo on pakonomainen ja sairaalloinen tarve varastaa tai näpistää tavaroita. Kleptomania on harvinainen hillitsemishäiriö, jota tavataan hieman yleisemmin naisilla kuin miehillä.


title: Kleptomania

text: Yleensä kleptomaanit eivät varasta tavaroita niiden arvon takia. Sen sijaan he varastavat mielijohteesta jotain, mitä sattuu olemaan käsillä, sillä he kaipaavat jännitystä. Varastetut esineet ovat kleptomaanille usein täysin tarpeettomia. Osa kleptomaaneista pitää varastamansa tavarat, osa antaa ne pois ja toiset saattavat tuntea syyllisyyttä ja yrittävät palauttaa ne.


title: Kleptomania

text: Jotkut kleptomaanit vievät läheistensä tavaroita vain siksi, että he kokevat olevansa silloin tavaran omistajan luona. Pientä kleptomaniaa ihmisillä esiintyy yleisimmin silloin, kun he joutuvat luopumaan jostain tärkeästä. Esimerkiksi jos aviopari eroaa, toinen osapuoli saattaa viedä puolisonsa jonkin vaatekappaleen ja pitää sen omanaan.


title: Pulivari

text: Pulivari () on Aku Ankan uskollinen ja suurikokoinen bernhardilainen koira Aku Ankka -sarjakuvissa. Se ei ole antropomorfinen. Pulivarin loi Al Taliaferro, ja se esiintyi ensimmäisen kerran Disney-sarjakuvissa vuonna 1938. Suurikokoisesta koirasta on ollut Akulle suurta apua esimerkiksi auton vetämisessä. Eräässä tarinassa Pulivari toimi myös pelastuskoirana.


title: Pulivari

text: Pulivarin alkuperäinen nimi Bolivar on peräisin venezuelalaiselta vapaustaistelijalta Simón Bolívarilta. Aikoinaan nimen väitettiin loukkaavan tätä.


title: Dmitri Bortnjanski

text: Dmitri Stepanovitš Bortnjanski (; 1751 Gluhov, Venäjän keisarikunta – 10. lokakuuta 1825 Pietari, Venäjän keisarikunta) oli venäläinen säveltäjä ja kuoronjohtaja.


title: Dmitri Bortnjanski

text: Ukrainalaissyntyinen Bortnjanski lähetettiin Ukrainasta seitsemänvuotiaana laulajaksi Pietarin hovikapellaan, jossa hän opiskeli musiikkia Baldassare Galuppin oppilaana. Hän seurasi opettajaansa Venetsiaan vuonna 1768 jatkaakseen opintojaan. Pian paluunsa jälkeen vuonna 1779 hänet nimitettiin hovikapellan kapellimestariksi ja 1796 kuoronjohtajaksi, jota tehtävää hän hoiti kuolemaansa asti. Bortnjanski oli ensimmäinen hovikapellan kuoronjohtaja, joka sai oikeuden jakaa esityslupia kaikelle kirkkomusiikille Venäjällä, niinpä hänen vaikutuksensa Venäjän 1800-luvun kirkkomusiikkiin oli huomattava.


title: Dmitri Bortnjanski

text: Bortnjanski tunnetaan erityisesti laajasta ortodoksisen kirkkomusiikin tuotannostaan, ja häntä on nimitetty muun muassa "Venäjän Palestrinaksi". Hänen tuotantoonsa kuuluu esimerkiksi 72 liturgista hymniä, joista 26 kaksoiskuorolle, 45 hengellistä kuorokonserttoa, kolmiääninen "Johannes Krysostomoksen liturgia" -palvelus ja kahdeksan hengellistä trioa. Bortnjanskin teokset on julkaistu kymmenosaisena teoksena, jonka toimitti Pjotr Tšaikovski.


title: Dmitri Bortnjanski

text: Bortnjanskin Pietarin hovikapellalle säveltämässä kirkkomusiikissa oli paljon vaikutteita ukrainalaisesta musiikkiperinteestä ja esimerkiksi "Johannes Krysostomoksen liturgian" kerubiveisun sävelmä on ilmeisesti lainattua kansanmusiikista. Bortnjanskin musiikki sai myös paljon vaikutteita 1700-luvun ja 1800-luvun vaihteen italialaisesta tyylistä, millä oli suuri vaikutus ajan venäläiseen ortodoksiseen kirkkomusiikkiin. 1800-luvun jälkipuoliskolla venäläisen kirkkolaulun uudistajat kuten Stepan Smolenski ja Aleksander Kastalski katsoivat, että tämä oli muuntanut venäläisen kirkkolauluperinteen sille outoon ja vieraaseen muotoon ja pyrkivät perehtymään uudelleen vanhoihin luostarikirjastoissa säilyneisiin neumi- ja nuottinotaatioihin. Vaikka Bortnjanski tunnetaankin yleensä hengellisen musiikin säveltäjänä, 1900-luvulla syntyi laajempaa kiinnostusta myös hänen maallista musiikkiaan kohtaan.


title: Dmitri Bortnjanski

text: Bortnjanskin teoksia käytetään edelleen jumalanpalveluksissa laajasti muun muassa Suomen ja Venäjän ortodoksisissa kirkoissa. Suomen evankelis-luterilaisen kirkon virsikirjan virsi numero 579, ”Oi Herra, korkein valtiaamme”, on Dmitri Bortnjanskin sävellys. Se tuli alun perin virsikirjaan vuonna 1886 valtiopäivävirtenä ja alkoi sanoilla ”O Herra, siunaa ruhtinaamme”. Virren sävelmällä alun perin esitetty ortodoksinen teksti alkaa sanoilla ”Ken kielin voisi kuvaella”.


title: Katowice

text: Katowice (äännä: [katɔ'vʲitsɛ] ) on Etelä-Puolassa sijaitseva kaupunki, jonka väkiluku on noin 310 000 (2008). Se sijaitsee Sleesian ylängöllä Ylä-Sleesiassa Rawa- ja Kłodnicajokien varrella. Katowice on Sleesian voivodikunnan pääkaupunki.


title: Katowice

text: 900–1300-luvuilla Katowicen alue kuului Puolaan. Vuodesta 1335 alue oli osa Böömin kuninngaskuntaa ja vuodesta 1526 se kuului itävaltalaiselle Habsburgin suvulle. Nykyinen Katowicen asutus perustettiin 1500-luvulla ja se sai saksalaisen nimen "Kattowitz".


title: Katowice

text: Preussi otti Sleesian haltuunsa vuonna 1742 muodostaen sinne teollisuuskeskittymän ja aloittaen Kattowizessa merkittävän rauta- ja terästeollisuuden. Kaupunki kehittyi 1800-luvun puolivälistä lähtien voimakkaasti kivihiilikaivosten ja raskaan teollisuuden kehityksen ansiosta. Vuonna 1865 se sai kaupunginoikeudet.


title: Katowice

text: Ensimmäisen maailmansodan jälkeen vuonna 1922 kaupunki kuului Puolan tasavaltaan ja se nimettiin "Katowiceksi". Vuonna 1939 saksalaiset valtasivat Katowicen. Toisen maailmansodan päätyttyä Neuvostoliitto perusti Puolaan kommunistisen hallituksen, jonka vallan alla ylemmästä Sleesiasta tuli yksi neuvostoliittolaisen Itä-Euroopan johtavista teollisuusalueista. 7. maaliskuuta 1953 Puolan kommunistinen johto muutti Josif Stalinin kunniaksi kaupungin nimen "Stalinogródiksi". Nimi Katowice palautettiin takaisin vuonna 1956.


title: Katowice

text: Neuvostoliiton hajotessa 1990-luvulla hiilikaivostoimintaan piti tehdä muutoksia, jolloin myös kaupungin taloudellinen profiili muuttui. Laitoksia suljettiin, mutta paikallinen teollisuus monipuolistui sen jakaantuessa pienempiin yhtiöihin.


title: Aung San Suu Kyi

text: Daw Aung San Suu Kyi (, s. 19. kesäkuuta 1945, silloinen Rangoon, nyk. Yangôn) on vuodesta 2016 lähtien toiminut Burman ensimmäisenä valtiokanslerina (häntä varten luotu virka, koska hän ei voi laillisesti toimia presidenttinä) sekä ulkoministerinä ja presidentin kanslian ministerinä.


title: Aung San Suu Kyi

text:
Suu Kyin isä on vuoden 1947 itsenäisyystaistelua johtanut kenraali Aung San. Kilpailija murhautti Aung Sanin puoli vuotta ennen kuin maa itsenäistyi 4. tammikuuta 1948.
Hänen äitinsä on Daw Khin Kyi, joka toimi suurlähettiläänä Intiassa 1960– Suu Kyi opiskeli Britanniassa Oxfordin yliopistossa 1964– filosofiaa, valtiotiedettä ja taloustiedettä. Hän tapasi tulevan aviomiehensä Michael Arisin opiskeluaikoinaan.


title: Aung San Suu Kyi

text:
Hän palasi Burmaan 1988 huolehtiakseen sairaasta äidistään.
Maassa kapinoitiin tuolloin kenraali Ne Winin vuosikymmeniä kestänyttä valtaa vastaan. Kenraali Saw Maung syrjätti maata johtaneen hallinneen sosialistipuolueen BSPP:n 18. syyskuuta 1988 ja muodosti juntan joka tukahdutti mielenosoitukset. Juntta lupasi vapaita vaaleja.


title: Aung San Suu Kyi

text:
Suu Kyin Kansallinen Demokratia -puolue (National League for Democracy, NLD) toukokuun 1990 vaalit entistä sosialistipuoluetta vastaan, mutta sotilaat mitätöivät vaalien tuloksen ja Suu Kyin vankila- ja arestikierre alkoi. Suu Kyi oli kuusi vuotta kotiarestissa.
Hänelle myönnettiin Nobelin rauhanpalkinto 1991, mutta ei päässyt vastaanottamaan sitä henkilökohtaisesti, sillä Myanmarista poistuminen olisi johtanut maahantulokieltoon.


title: Aung San Suu Kyi

text: Hän on ollut 21 viime vuoden aikana kotiarestissa yhteensä yli 15 vuotta, ensin 1989–1995 ja uudelleen 2000–2002. Viimeisin, toukokuussa 2003 alkanut aresti päättyi 13. marraskuuta 2010. Toisinaan sotilasjuntta on neuvotellut Suu Kyin kanssa, mutta hän ei ole suostunut juntan valtaa säilyttäviin kompromisseihin. Hänen sallittaisiin myös poistua maasta perheensä luokse, mutta hän on päättänyt olla luovuttamatta ennen kuin maa siirtyy täyteen demokratiaan. Suu Kyin brittiläinen aviomies Michael Aris kuoli 1999, ja hänen kaksi poikaansa Alexander ja Kim Aris asuvat Britanniassa.


title: Aung San Suu Kyi

text: NLD-puolue elätteli toiveita vapauttamisesta, kun Suu Kyi sai toukokuussa 2006 tavata ensi kertaa kahteen vuoteen ulkomaiden edustajan, YK:n apulaispääsihteerin Ibrahim Gambarin. Myanmarin sotilasjuntta kuitenkin pidensi viikkoa myöhemmin oppositiojohtaja Suu Kyin kotiarestia vuodella.


title: Aung San Suu Kyi

text: Kansainvälinen yhteisö ja useat ihmisoikeusjärjestöt, muun muassa Amnesty International, ja pakolaisina ympäri maailmaa elävät burmalaiset kampanjoivat Suu Kyin ja muiden poliittisten vankien vapauttamiseksi.


title: Aung San Suu Kyi

text: Irlantilainen rock-yhtye U2 on levitti tietoa Aung San Suu Kyin tilanteesta 360°-kiertueellaan. Yhtyeen alun perin Martin Luther Kingille omistama MLK-kappale on omistettu uudelleen Aung San Suu Kyille. Yhtye myy kiertueellaan Aung San Suu Kyinin kasvokuvasta tehtyä naamiota, ja yhtye on tehnyt monissa konserteissa asiassa yhteistyötä ihmisoikeusjärjestö Amnestyn kanssa.


title: Aung San Suu Kyi

text: Aung Sanin terveys heikkeni, ja toukokuussa 2009 hän joutui sairaalaan nestehukan ja alhaisen verenpaineen vuoksi. Toukokuussa hänet myös asetettiin syytteeseen, kun hän salli yhdysvaltalaisen miehen nousta maihin saarelle, jossa hän on kotiarestissa. Kahden päivän kuluttua mies ui takaisin, ja hänet pidätettiin. Aung Sanin kotiarestin oli määrä päättyä toukokuussa 2009, mutta elokuussa 2009 hänet tuomittiin jälleen 1,5 vuoden kotiarestiin. Yhdysvaltalaismies sai seitsemän vuoden vankeustuomion.


title: Aung San Suu Kyi

text: Aung San vapautettiin yhteensä yli viidentoista vuoden mittaisesta kotiarestista 13. marraskuuta 2010.


title: Aung San Suu Kyi

text: Huhtikuussa 2012 Aung San valittiin täytevaaleissa Myanmarin parlamenttiin.


title: Aung San Suu Kyi

text: Kesäkuussa 2012 Aung San kävi Oslossa myöhästyneissä Nobel-juhlallisuuksissa. Sotilasdiktatuuri on luvannut päästää hänet takaisin kotimaahan, siksi hän uskaltautui ulkomaanmatkalle.


title: Aung San Suu Kyi

text: 18. kesäkuuta 2012 Aung San palkittiin Amnesty Internationalin myöntämällä Kynttiläpalkinnolla ihmisoikeuksien hyväksi tekemästään työstä.


title: Aung San Suu Kyi

text: Aung San Suu Kyin puolue NLD voitti enemmistön sekä Burman alahuoneeseen että ylähuoneeseen marraskuussa 2015 pidetyissä vaaleissa. Suu Kyi ei voi itse asettua presidenttiehdokkaaksi, koska hänen lapsensa ovat Britannian kansalaisia samoin kuin hänen edesmennyt miehensäkin.


title: Aung San Suu Kyi

text:
Varsinkin islamilaiset maat arvostelivat Aung Sania siitä, ettei tämä puuttunut pitkään aikaan rohinghya-kansaan vuosina 2016-2017 kohdistuneeseen laajaan etniseen puhdistukseen. Kaikesta päätellen hän ainakin julkisesti hyväksyi armeijan toimet oikeutettuna terrorisminvastaisena toimintana. Luultavasti yksi syy tähän oli, ettei Aung San Suu Kyillä ollut valtaa armeijaan.
Aung San tuomitsi väkivallan vasta syyskuussa 2017, jolloin suuri rohinghyoiden joukkopako oli tapahtunut.
Marraskuussa 2018 Amnesty International peruutti Aung Sanille vuonna 2009 myönnetyn tunnustuspalkinnon, koska "hän on häpeällisellä tavalla pettänyt aiemmin edustamansa arvot" .


title: FC Vaajakoski

text: FC Vaajakoski (FCV) on vuonna 1993 perustettu jalkapallo- ja salibandyseura, jonka kotipaikka on Jyväskylässä sijaitseva Vaajakoski. Jäseniä seuralla on noin 420 (2012). Vaajakosken Pallon ja Vaajakosken Kuohun jalkapalloilijat muodostivat seuran ensin junioriseuraksi ja lopulta myös aikuiset liitettiin toimintaan.


title: FC Vaajakoski

text: FCV:n jalkapallon edustusjoukkue putosi kauden 2006 päätteeksi Kakkosesta Kolmoseen, mutta eteni Suomen cupissa kuudennelle kierrokselle pudottamalla viidennellä kierroksella liigajoukkue Jaron. 6. kierroksella IFK Mariehamn koitui kuitenkin liian kovaksi vastukseksi. Kaudeksi 2009 FCV nousi takaisin Kakkoseen ja sijoittui ensimmäisellä kaudella Kakkosen C-lohkossa 6. sijalle. Kaudeksi 2012 FCV tippui uudelleen kolmoseen.


title: FC Vaajakoski

text: Kaudella 2013 FCV kamppaili pitkään noususta takaisin Kakkoseen, mutta jäi sarjassa lopulta toiseksi. Edustusjoukkueen päävalmentajana toimii Mika Järvinen. Kauden 2014 päätteeksi seura nousi jälleen Kakkoseen, säilyen siellä kahden kauden ajan. Vuonna 2017 seuran edustusjoukkue pelasi jälleen Itä/Keski-Suomen Kolmosessa. Kaudeksi 2018 FC Vaajakoski nousi Kakkoseen täydennysmenettelyn kautta, kun OPS jäi ilman Ykkösen lisenssiä ja KTP nostettiin sen tilalle Kakkosesta. FCV täydensi siis kotkalaisten paikan ja pelaa Kakkosen A-lohkossa.


title: FC Vaajakoski

text: Seuralla on miesten joukkueet Kakkosessa, Nelosessa ja Vitosessa.


title: FC Vaajakoski

text: Joukkueen kotikenttä on Vaajakosken keskuskenttä, jonka katettuun katsomoon mahtuu yli 1 000 katsojaa. Harjoituskenttinä junioreille on keskuskentän nurmen lisäksi Jyskän tekonurmikenttä sekä hiekkakenttiä.


title: FC Vaajakoski

text: FC Vaajakosken paidassa uransa aloittaneista pelaajista korkeammilla sarjatasoilla ovat pelanneet maalivahdit Jiri Koski sekä Pauliina Tähtinen. Koski on edustanut urallaan JJK:ta, HJK:ta, tanskalaista Vejleä, sekä nykyistä seuraansa KTP:tä. Tähtinen puolestaan on pelannut Pallokissojen riveissä, mutta palasi edustamaan JyPK:iä sen noustua korkeimmalle sarjatasolle. Molemmat pelaajat ovat debytoineet Suomen nuorten maajoukkueissa. Nykyisistä Veikkausliigapelaajista seuraa on edustanut JJK:n Jasin Abahassine.


title: FC Vaajakoski

text: FCV:ssä kausina 2014 ja 2015 pelannut Ykkösen maalikuningas Babatunde Wusu teki seuralle 23 ottelussa 13 maalia. Wusu siirtyi kesken kauden 2015 Kotkaan KTP:n pelatessa Veikkausliigaa.


title: FC Vaajakoski

text: FCV:ssä Kakkosta pelannut Tuomas Korpela toimi usean kauden ajan Ykkösessä pelaavan joensuulaisen JIPPOn kapteenina. Korpela muistetaan Vaajakoskella erityisesti jatkoajalla syntyneestä saksipotkumaalistaan Jaron verkkoon vuoden 2006 Suomen Cupissa. Korpela päätti uransa kauden 2013 jälkeen.


title: FC Vaajakoski

text: FC Vaajakosken salibandyjoukkueet ovat keränneet mainetta usean vuoden ajan, tuloksena C-junioreiden SM-hopea, B-junioreiden SM-4., sekä kirkkaimpana vuonna 2008 voitettu B-junioreiden SM-kulta. Vahva menestys juniorisarjoissa on poikinut useita poikien maajoukkue-edustuksia sekä pelipaikkoja miesten Salibandyliigassa, jonne FCV:n kasvateista ovat tiensä raivanneet Juuso Heikkinen, Tuomas Turunen, Tommi Moilanen, Joni Haapamäki, Joonas Pylsy, Jonne Junkkarinen, Petteri Kääriäinen, Eemil Ukkonen, Lauri Liikanen sekä Toni Kuosmanen. B-junioreiden kultaa juhlinut Petri Hakonen pelasi kauden 2010-2011 sveitsiläisessä Alligator Malans-pääsarjajoukkueessa ja on sittemmin edustanut Suomessa Classicia sekä Seinäjoen Peliveljiä, jonka riveissä voitti Suomen mestaruuden kahdesti keväällä 2013 ja 2015. Seinäjoelta Hakonen siirtyi Ruotsiin, jossa edustaa nykyään FC Helsingborgia. Hakonen, Heikkinen ja Junkkarinen ovat pelanneet myös Suomen miesten maajoukkueessa. Kaikki FCV-taustaiset pelaajat ovat edustaneet Salibandyliigassa jyväskyläläistä Happeeta, jota heistä suurin osa edustaa edelleen.


title: FC Vaajakoski

text: Vuonna 2016 Suomen salibandymaajoukkue voitti maailmanmestaruuden Latviassa pelatuissa kisoissa. Joukkueessa oli runsaasti vaajakoskelaistaustaisia pelaajia sekä toimihenkilöitä. FCV:ssä uransa alottaneista mukana olivat Jonne Junkkarinen sekä Joonas Pylsy.


title: FC Vaajakoski

text: Salibandyssa miesten edustusjoukkue pelasi kaudella 2010–2011 I-divisioonaa, mutta tippui kauden päätteeksi takaisin II-divisoonaan. Vuonna 2011 FC Vaajakosken jalkapallojaosto ja salibandyjaosto päätyivät yhteisymmärrykseen, että toiminnot erotetaan ja päädyttiin ratkaisuun, jossa FCV jatkaa jalkapalloseurana ja salibandya varten perustetaan uusi seura. Salibandyseuran nimeksi tuli FBC DUX.


title: Häpykieli

text: Häpykieli eli klitoris on osa naisen ulkoisia sukupuolielimiä. Se on erittäin tuntoherkkä. Häpykielellä on suuri merkitys ihmisen seksuaalisuudessa. Sitä on sanottu ihmisruumiin ainoaksi osaksi, jolla ei ole muuta tehtävää kuin mielihyvän tuottaminen, mutta kun se lisää naisen yhdyntähalukkuutta, se mielihyvän tuottamisen lisäksi kasvattaa raskauden mahdollisuutta.


title: Häpykieli

text: Sanan klitoris on väitetty tulevan kreikkalaisesta sanasta "kleitoris", joka tarkoittaa pientä kukkulaa.


title: Häpykieli

text: Paisuvaiskudoksesta koostuva klitoris käsittää kaksi 7-10 senttiä pitkää emättimen sivuja ympäröivää vartta sekä niiden päässä olevan terskan. Terska on klitoriksen näkyvin osa ja se sijaitsee virtsaputken suun yläpuolella pienten häpyhuulien yhtymäkohdassa. Klitoriksen, kuten siittimenkin, terskaa peittää esinahka. Klitoriksen esinahan tehtävänä on suojata klitorista ärsytykseltä ja lialta. Osalla naisista klitoris ei näy ollenkaan.


title: Häpykieli

text: Klitoriksessa on noin 8 000 – 9 000 hermopäätettä, minkä vuoksi se on hyvin kosketusherkkä–lähes kaikkien naisten tuntoherkin elin ja miehen penistäkin paljon tuntoherkempi. Seksuaalisen kiihottumisen myötä klitoriksen ja isojen häpyhuulien paisuvaiskudos täyttyy, minkä seurauksena klitoris kovettuu erektioon ja häpyhuulet turpoavat hieman.


title: Häpykieli

text: Klitoris on miehen peniksen vastine naisella, vaikkei naisen virtsaputki kuljekaan sen läpi, toisin kuin peniksen läpi.


title: Häpykieli

text: Klitoriksen on todettu kasvavan 20 prosenttia suuremmaksi kuukautiskierron toisen viikon aikana.


title: Häpykieli

text: Häpykieli on naisen elimistön herkin paikka, ja sillä on suuri merkitys seksuaalisuudessa. Klitoriksen hyväileminen tai hierominen tuottavat voimakasta mielihyvää ja lisäävät seksuaalista kiihottumista. Riittävän voimakas kiihottuminen huipentuu orgasmiin. Klitorista voi hyväillä sormin tai sopivan seksivälineen tai esimerkiksi suihkun avulla itsetyydytyksessä tai kumppanin toimesta.


title: Häpykieli

text: Klitoris on elin, jolla ei näyttäisi olevan muuta toimintoa kuin mielihyvän tuottaminen ja kiihottumisen lisääminen stimuloituna. Nämä kuitenkin edesauttavat muun muassa yhdynnän onnistumista (emättimen kostuminen) sekä lisäävät yhdyntähalukkuutta ja sitä kautta raskauden mahdollisuutta. Klitorista usein hyväillään yhdynnän yhteydessä ja se täydentää emättimen kautta saatavaa mielihyvää. Myös itsetyydytyksessä hierotaan usein klitorista.


title: Häpykieli

text: Joissakin kulttuureissa on tapana poistaa naisen ympärileikkauksessa nuoren tytön ulkoiset sukupuolielimet tai osa niistä. Tosin nykyään termi "naisen ympärileikkaus" korvataan usein termillä "naisen sukupuolielinten silpominen", koska se kuvastaa paremmin toimenpiteen tekotapaa ja tarkoitusta. Usein ympärileikkauksissa poistetaan häpykieli. Vaikka tällaista tehdään ensisijaisesti pohjoisessa Afrikassa, varsinkin Somaliassa, Yhdysvalloissakin vielä vuonna 1948 poistettiin 5-vuotiaan tytön klitoris masturboinnin lopettamiseksi. Koska klitoris on hyvin keskeinen elin naisen seksuaalisen mielihyvän saamisessa, sen poistaminen vaikeuttaa huomattavasti naisen orgasmin saamista. Silpomisiin liittyy myös monia muita haittoja.


title: Häpykieli

text: Klitorismiksi kutsutaan tilaa, jossa klitoris on jatkuvassa ja kivuliaassa kiihotustilassa. Tila vastaa miesten priapismia.


title: Yhdysvaltain Grand Prix

text:
Yhdysvaltain Grand Prix () on Yhdysvalloissa järjestettävä Formula 1 -sarjan osakilpailu, jota on ajettu seuraavilla paikkakunnilla:
Näiden lisäksi on ajettu useita eri nimiä kantaneita F1-osakilpailuja eri puolilla Yhdysvaltoja.Keke Rosberg on voittanut Dallasin Grand Prix’n 1984 ja Detroitin Grand Prix’n 1985. Yhdysvaltain GP:n on voittanut Mika Häkkinen Indianapolisissa kaudella 2001 ja Kimi Räikkönen Austinissa kaudella 2018. Räikkösen voitto oli samalla myös 50. suomalaisvoitto Formula 1 -sarjassa.


title: Yhdysvaltain Grand Prix

text:
"Punataustaiset kilpailut eivät kuuluneet Formula 1:n MM-sarjaan."
Yhdysvalloissa ajettuja osakilpailuita, joiden virallinen nimi ei ollut Yhdysvaltain Grand Prix ().


title: Łódź

text: Łódź (['wut͡ɕ] , jidd. לאדזש, Lodzh) on Łódźin voivodikunnan pääkaupunki sekä Puolan kolmanneksi suurin kaupunki Varsovan ja Krakovan jälkeen. Vuonna 2016 kaupungin asukasluku oli noin 698 688. Kaupunki sijaitsee lähellä Puolan maantieteellistä keskipistettä. Kaupungin puolankielinen nimi tarkoittaa venettä.


title: Łódź

text: Matkailijoita houkuttelee Łódźissa ennen kaikkea Piotrkowska-katu, joka on hiukan yli neljä kilometriä pitkä kauniiden rakennusten ja kauppojen reunustama pääkatu. Łódźissa on myös Euroopan suurin kaupunginpuisto Łagiewniki, eläintarha, Łódźin yliopisto sekä Puolan parhaisisiin kuuluva nykytaiteen museo Muzeum Sztuki. Tekstiiliteollisuuskeskuksen ajoilta periytyvät monet 1800-luvulla rakennetut tehtailijoiden palatsit ja suuret, punatiiliset kehräämöt ja kutomot. Yksi suurimmista on muutettu Manufaktura-nimiseksi kauppa- ja kulttuurikeskukseksi.


title: Łódź

text: Kirjallisissa lähteissä esiintyy "Łódzia"-niminen kylä ensimmäisen kerran vuonna 1332. Kuningas Władysław II antoi sille kaupunkioikeudet 1423. Kaupunki pysyi pienenä 1700-luvulle saakka ja joutui Puolan toisessa jaossa Preussin vallan alle. Vuosina 1807–1815 se kuului Napoleonin perustamaan Varsovan herttuakuntaan. Wienin kongressin (1815) jälkeen se oli osa Venäjän alaista Puolan kuningaskuntaa. 1820-luvulla Łódź alkoi kasvaa pikkukaupungista teollisuuskeskukseksi, ja siitä tuli koko Venäjän keisarikunnan tärkein tekstiilien valmistaja. Kaupunkiin saapui työläisiä eri puolilta Eurooppaa, enimmäkseen Etelä-Saksasta ja Böömistä. Tärkeimmät väestöryhmät olivat puolalaiset, saksalaiset ja juutalaiset.


title: Łódź

text: 1800-luvulla kaupungin kasvu ja teollisuuden kehitys jatkuivat, ja siitä tuli yksi sosialistisen liikkeen tärkeimmistä keskuksista. Vuoden 1892 suurlakko seisautti suurimman osan tehtaista. Venäjän vuoden 1905 vallankumouksen aikana poliisit surmasivat yli 300 työläistä.


title: Łódź

text: Saksalaiset valtasivat Łódźin vuonna 1915. Ensimmäisessä maailmansodassa väestöä menehtyi muun muassa tauteihin, ja suuri osa saksalaisväestöstä muutti Saksaan. Vuonna 1922 Łódźista tuli Łódźin voivodikunnan pääkaupunki. Toisen maailmansodan aikana saksalaiset joukot valloittivat kaupungin, ja se liitettiin natsi-Saksaan saksalaistetulla nimellä "Litzmannstadt". Kaupunkiin perustettiin suuri juutalaisghetto, Łódźin ghetto (Litzmannstadtin ghetto), jonne kuljetettiin yli 200 000 juutalaista. Kaupungin lähistölle perustettiin useita keskitysleirejä. Gheton likvidoinnista syksyllä 1944 selvisi vain noin 900 henkeä.


title: Łódź

text: Toisen maailmansodan päätyttyä Łódźin väestöstä oli kuollut noin 420 000 henkeä, joista 300 000 juutalaisia ja 120 000 puolalaisia. Puna-armeijan lähestyessä kaupungin saksalaisväestö pakeni sieltä. Puna-armeija valtasi kaupungin 8. tammikuuta 1945. Varsovan tuhouduttua sodassa Łódź oli vuoteen 1948 saakka maan tosiasiallinen pääkaupunki ja myös väkiluvultaan suurin kaupunki.


title: Łódź

text: Nykytaiteen museon Muzeum Sztukin lisäksi Łódźissa on Piotrkowska-kadulla maineikas Łódźin elokuvakoulu. Elokuvakoulussa ovat opiskelleet muun muassa ohjaajat Andrzej Wajda, Roman Polański, Krzysztof Kieślowski ja Zbigniew Rybczyński.


title: Łódź

text: Tampere on ollut vuodesta 1958 alkaen Łódźin ystävyyskaupunki.


title: Kutikula

text: Kutikula on kasvitieteessä kasvien lehdillä sijaitseva ohut ja vahamainen kerros. Väriltään se on vaaleaa ja sijoittuu runsaimmin kasvaville lehdille. Kutikulan tuottavat uloimmat lehtisolut suojaamaan kasvia liialliselta vedenmenetykseltä. Kuivilla alueilla elävillä kasveilla eli kserofyyteillä kutikula on paljon paksumpi kuin kosteassa elävillä eli hydrofyyteillä, sillä vettä haihtuu kasveista eniten kuivassa ja kuumassa ympäristössä.


title: Kutikula

text: Kutikula ei vain vähennä haihdutusta, vaan se myös muodostaa fyysisen suojan viruksia, bakteereja ja sieni-itiöitä vastaan. Kutikula koostuu pääasiassa kutiinista ja vahoista. Yleisistä kasveista useilla havupuilla on neulaset peittävä kutikula. Havupuilla kutikula pitää puun hengissä, silloin kun vesi on vielä jäässä.


title: Kutikula

text: Monilla kasveilla lehtien pinnalla sijaitsevat karvat toimivat hieman kutikulan tavoin kasvin vesitasapainon säätelyssä.


title: Välimerenilmasto

text: Välimerenilmasto on Välimerelle tyypillinen ilmastotyyppi, jolle ovat ominaisia kuivat ja kuumat kesät sekä kosteat ja viileät talvet. Sitä kutsutaan myös kuivan kesän subtrooppiseksi ilmastoksi.Välimerenilmasto on tavallaan länsituulten vyöhykkeen kostean, lauhkean ilmaston ja hepoasteiden korkeapainealueen kuivan subtrooppisen ilmaston rajaseutua, jolla nämä kaksi ilmastotyyppiä vuorottelevat vuodenaikojen mukaan. Välimerenilmasto kuuluu subtrooppiseen ilmastovyöhykkeeseen ja sen alueilla esiintyy nahkealehtistä eli välimerenkasvillisuutta. Välimerenilmasto vallitsee Välimeren alueen lisäksi Kaliforniassa, Chilen keskiosassa sekä osissa Etelä-Afrikkaa ja Australiaa.


title: Välimerenilmasto

text: Kesällä sää on aurinkoinen, kuuma ja kuiva; lämpimimmän kuukauden keskilämpötila kohoaa yli 22 celsiusasteeseen ja vastaavasti kuivimman kuukauden sademäärä jää alle 30 millimetriin. Vähintään viitenä kesäkuukautena vuorokauden keskilämpötila on yli 20 astetta. Talvisin on viileämpää ja sateisempaa, päivälämpötilat pysyttelevät +10 ja +20 asteen välillä. Talvella sademäärä on vähintään viisi kertaa kesän kuivimman kuukauden sademäärän suuruinen. Välimerenilmaston ansiosta Välimeren alueen sää on kesäisin erinomainen ja otollinen turismille.


title: Välimerenilmasto

text: Planetaariset ilmanpaine- ja tuulivyöhykkeet liikkuvat auringon zeniittiaseman mukana. Pohjoisen pallonpuoliskon talvella ilmastovyöhykkeet liikkuvat auringon mukana lähemmäs päiväntasaajaa, kesällä asia on toisin päin. Vyöhykkeet liikkuvat nopeasti ja voimakkaasti mantereiden yllä, mutta merien yllä jopa useita kuukausia jäljessä. Kesällä hepoasteiden korkeapainevyöhyke liikkuu auringon mukana pohjoiseen, ja siirtyy Välimeren ylle. Tämä johtuu siitä, että subtrooppisen korkeapainevyöhykkeen on pakko liikkua kesäksi pohjoiseen, sillä eteläisempi trooppinen matalapainevyöhyke (sadekausi) laajenee auringon mukana pohjoisemmaksi pakottaen edellä subtrooppista korkeapainevyöhykettä liikkumaan, tällöin matalapaineet pääsevät kesällä Saharan ja Kongon sademetsien välisille savannialueille paremmin, mutta Välimerelle tulee korkeapaineen mukana myös kuivuus. Korkeapaineen vallitessa alueella onkin sateeton ja aurinkoinen sää. Kesällä välimerenilmasto muistuttaakin lähinnä Saharan ilmastoa sillä erotuksella, etteivät lämpötilat kohoa siellä aivan niin korkeiksi kuin Saharassa. Talvella ilmanpainejärjestelmä liikkuu etelään ja epävakainen polaaririntama ja sen vallitseva matalapaine siirtyvät Välimeren alueelle, samalla subtrooppinen korkeapainealue siirtyy etelään Saharan eteläpuolen savanneille aiheuttaen kuivankauden. Polaaririntama tuo Välimerelle mukanaan sateita ja liikkuvia matalapaineita, sykloneita. Talvella Välimeren ilmasto muistuttaa lähinnä syksyistä Keski-Eurooppaa aavistuksen viileine säineen ja runsaine sateineen. Samat sääilmiöt aiheuttavat nahkealehtistä kasvillisuutta muuallakin maailmassa. Yhteistä alueiden sijainnille on se, että ne sijaitsevat mannerten länsiosissa noin 30–40 leveyspiirien läheisyydessä molemmin puolin päiväntasaajaa, ja pohjoisella pallonpuoliskolla sen rajaa etelässä aavikkovyöhyke ja pohjoisessa lehtimetsät, etelässä tietysti samoin, mutta etelä-pohjoissuunnassa.


title: Louis Andriessen

text: Louis Joseph Andriessen (s. 6. kesäkuuta 1939) on hollantilainen säveltäjä.


title: Louis Andriessen

text: Louis Andriessen syntyi Utrechtissä. Hän opiskeli sävellystä isänsä Hendrik Andriessenin, Kees van Baarenin sekä Luciano Berion johdolla.


title: Louis Andriessen

text: 1970-luvulla Andriessen kirjoitti poliittisia teoksia, kuten "Volkslied" ("kansanlaulu") ja "Workers Union" ("työläisten unioni").


title: Louis Andriessen

text: Vuonna 1972 Andriessen perusti "De Volharding" -puhallinorkesterin. Tälle hän kirjoitti samannimisen teoksen. "Hoketus"-teos vuodelta 1977 antoi aiheen perustaa yhtye, jonka nimeksi tuli myös Hoketus. Andriessen soitti yhtyeessä itse pianoa. Tätä seurasivat kappaleet suuremmille kokoonpanoille: "Mausoleum", "Il Principe", "De Staat" ja "De Tijd". Näitten kappaleiden kokoonpanoon kuuluu tyypillisesti saksofoneja, vaskipuhaltimia, sähköbassoja ja lyömäsoittimia.


title: Louis Andriessen

text: Andriessenin musiikissa on paljon vaikutteita minimalistisilta säveltäjiltä kuten Terry Riley tai Steve Reich, erityisesti tämä näkyy 1970-luvun teoksissa. Säveltäjä on kuitenkin itse toistuvasti todennut, että hän on saanut paljon vaikutteita Igor Stravinskyn musiikista. Andriessen onkin omistanut yhdessä musiikkitieteilijä Elmer Schoenbergerin kanssa kirjoittamansa kirjan "Het Apollonisch Uurwerk" juuri Stravinskylle.


title: Louis Andriessen

text: 1980-luvun puolesta välistä lähtien Andriessen alkoi keskittyä yhä enemmän näytelmämusiikkiin, elokuvamusiikkiin ja musiikkiteatteriin. Hänen oopperansa "De Stijl" (1985), "De Materie" (1989) ja "Writing to Vermeer" (1997) ovat tulleet tunnetuiksi.


title: Louis Andriessen

text: Louis Andriessen on todennäköisesti tunnetuin 1900-luvun alankomaalainen säveltäjä.


title: Outi Alanne

text: Outi Alanne (s. 4. toukokuuta 1967 Oulu) on suomalainen kirjailija. Alanne aloitti 1995 kirjallisuusopinnot Helsingin yliopistossa. Harrastuksena hän ylläpiti vuodesta 2000 omaa internet-sivustoa "NeitiNarun Ihmeellinen Huone", jossa hän käsitteli sadomasokistista seksuaalisuutta nimimerkkinsä NeitiNaru turvin, kunnes 2002 julkaisi omaelämäkerrallisen romaanin "Neiti N:n tarina", josta hän voitti vuonna 2003 Kulttuuriyhdistys Rsyken Vuoden Kinkyteko -palkinnon. Vuonna 2006 ilmestyi hänen toinen romaaninsa "Giljotiini". Alanne on myös toiminut Helsingissä 1996 perustetun SMFR ry:n (SM-fetissiryhmä) puheenjohtajana.


title: Bd

text: Bd tarkoittaa seuraavia:


title: HD DVD

text: HD DVD eli High Definition Digital Versatile Disc oli Toshiban kehittelemä Blu-ray-formaatin kilpailija optiseksi tallennusformaatiksi. Blu-rayn tavoin HD DVD -levyjä kirjoitetaan ja luetaan käyttäen sinistä laseria toisin kuin CD- ja DVD-levyjä, joita kirjoitetaan ja luetaan käyttäen punaista laseria.


title: HD DVD

text: 19. helmikuuta 2008 Toshiba ilmoitti lopettavansa HD DVD -laitteiden kehityksen, valmistuksen ja markkinoinnin. Toshiba kuitenkin tarjoaa täyden tuotetuen kaikille laitteen ostaneille. HD DVD -formaattia käyttävien laitteiden myynti loppui maaliskuun 2008 loppuun mennessä.


title: HD DVD

text:
Yksikerroksisen HD DVD -levyn kapasiteetti on noin 15 gigatavua, ja kaksikerroksisen 30 gigatavua. Toshiban suunnittelema 51 gigatavun kokoinen kolmikerroksinen HD DVD -levy on myös hyväksytty valmistettavaksi, mutta sitä ei vielä otettu käyttöön elokuvateollisuudessa. Yhden kerroksen suurin mahdollinen tilavuus on HD DVD -levyissä tällä hetkellä 17 gigatavua. HD DVD -levyn suojakerros on 0,6 mm paksu, eli sama kuin DVD-levyissä. Vastaavasti Blu-ray -levyissä tieto sijaitsee vain 0,1 mm levyn pinnasta.
Pelkkää HD DVD:tä tuki kaksi suurta Hollywoodin filmistudiota: Paramount (eli Paramount Pictures, Dreamworks, Paramount Vantage, Nickelodeon Movies ja MTV Films) ja Universal Studios. Kuusi studiota olivat Blu-rayn takana: Disney/Buena Vista, Fox, Sony, MGM, Lionsgate ja Warner Bros.


title: HD DVD

text: Syyskuussa 2006 Brittiläinen New Medium Enterprises -yhtiö ilmoitti keksineensä tavan tuottaa edullisesti monikerroksisia DVD-levyjä, joille voidaan tallentaa sekä HD DVD- että Blu-ray-formaattia. Levyt toimisivat molempien formaattien soittimissa. Uudella tekniikalla tuotetun monikerroslevyn tuotantohinta on yhdeksän senttiä, tavallisen DVD-levyn hinnan ollessa kuusi senttiä. Uutta teknologiaa käyttävät prototyyppituotantolinjat käynnistettiin vuoden 2007 alussa. Myös Warner Bros. on patentoinut tekniikan, jolla samalle DVD-levylle voidaan tallentaa eri formaateissa olevaa sisältöä.


title: HD DVD

text: 20. elokuuta 2007 Paramount ilmoitti alkavansa tukea vain HD DVD -formaattia. Aiemmin yhtiö julkaisi elokuviaan myös Blu-ray-formaatissa. Paramountiin kuuluvat Paramount Pictures, Dreamworks, Paramount Vantage, Nickelodeon Movies ja MTV Films.


title: HD DVD

text: 4. tammikuuta 2008 Time Warner ilmoitti tukevansa jatkossa ainoastaan Blu-ray-formaattia. Tämä tarkoitti, että HD DVD:tä tuki elokuvayhtiöistä ainoastaan Paramount ja Universal Studios.


title: HD DVD

text: The New York Times spekuloi, että Warnerin päätös saattaa merkitä HD DVD:n suosion romahtamista. .


title: HD DVD

text: 19. helmikuuta 2008 Toshiba ilmoitti lopettavansa HD DVD -laitteiden kehityksen, valmistuksen ja markkinoinnin. Toshiba kuitenkin tarjoaa täyden tuotetuen kaikille laitteen ostaneille. HD DVD -formaattia käyttävien laitteiden myynti loppui vuoden 2008 maaliskuun loppuun mennessä.


title: HD DVD

text: Toshiban ilmoitus tuli vain joitakin päiviä sen jälkeen kun Wal-Mart, Best Buy ja Netflix ilmoittivat päätöksestään tukea vain Blu-ray-formaattia.


title: HD DVD

text: HD DVD käyttää Blu-rayn tapaan AACS- eli Advanced Access Content System -salausta levyn sisällön suojaamiseen. Paitsi että jokaista julkaisuninimikettä kohti on avain (title-specific key), on myös jokaisella lisensoidulla mediasoittimella omat salausavaimensa (device key). Mediasoitin käyttää omakohtaista salausavaintaan avaamaan levylle talletetun nimikeavaimen, jolla levyn sisältö puretaan. Mikäli jokin mediasoittimen käyttämistä avaimista onnistutaan selvittämään, avain voidaan pudottaa uusista nimikkeistä, jolloin sitä ei voida käyttää uusien nimikekohtaisten avainten selvittämiseen. Toisin kuin DVD-levyillä käytetty CSS, AACS:n algoritmi on julkinen, mutta salausavaimet salaisia.


title: HD DVD

text: Vuoden 2007 alkupuolella uutisoitiin, että muslix64-nimeä käyttävä krakkeri olisi murtanut osittain AACS-suojauksen. Todellisuudessa itse suojausta ei murrettu, vaan krakkerit ovat vain löytäneet joidenkin HD DVD- ja Blu-ray-nimikkeiden salausavaimia mediasoitinten jäljiltä tietokoneen muistista, jolloin levyjen sisältö on pystytty kopioimaan. Tämä osoittaa kuitenkin DRM-suojauksen ongelman, mikäli mediaa saa toistaa PC:llä - mediasoittimen on pidettävä salausavainta koneen muistissa, jolloin se voidaan aina löytää, viimeistään virtuaalikoneen avulla. Tämän estämiseksi koko PC:n arkkitehtuuria pitäisi muuttaa, tai sitten levyn toistaminen PC:llä pitäisi estää kokonaan jättämällä avaimet yhdellekään mediasoittimelle myöntämättä.


title: HD DVD

text: Ensimmäiset hyökkäykset torjuttiin peruuttamalla CyberLinkin ja Corelin PC:llä toimivien soitto-ohjelmien avaimet. Pian tämän jälkeen saatiin selville InterVideo WinDVD:n ja Microsoftin Xbox 360:n HD DVD-soittimen avaimet.


title: HD DVD

text:
Helmikuussa nimimerkki "arnezami" löysi "processing key" -avaimen, jolla pystyttiin avaamaan mikä tahansa HD DVD tai Blu-ray-elokuva.
Avain vaihdettiin 23. huhtikuuta 2007 jälkeen valmistetuista levyistä.


title: HD DVD

text: Uusi avain paljastui lähes välittömästi ja levisi nettiin toukokuussa 2007. Tämän jälkeen nähtiin outo kissa-hiiri-leikki, kun AACS LA vaati Yhdysvaltain DMCA-lakiin perustuen poistamaan netistä kaikki sivut, joilla ko. 128-bittinen luku esiintyi. Tämän vastineeksi avainta lisättiin useiden suosittujen keskustelupalstojen viesteihin.


title: Gb

text: Gb tarkoittaa seuraavia:


title: Gt

text: Gt tarkoittaa seuraavia:


title: Kommunistien liitto

text: Kommunistien liitto on suomalainen, vuonna 2002 perustettu, marxilais-leniniläinen poliittinen järjestö, joka osallistuu aktiivisesti Suomen Työväenpuolueen (STP) toimintaan.


title: Kommunistien liitto

text: Kommunistien liitto perustettiin 14. syyskuuta 2002. Aluksi yhdistys tunnettiin nimellä Kommunistit, mutta nimi vaihdettiin rekisteröimisen yhteydessä, inspiraatiota Karl Marxin ja Friedrich Engelsin ajoista ottaen. Uuden järjestön takana olivat Rauhan ja sosialismin puolesta – Kommunistisesta työväenpuolueesta (KTP) aiemmin samana vuonna erotetut jäsenet. Kiista KTP:ssa syntyi kun osa keskusneuvostosta halusi mennä mukaan uuteen ”oikeistolaisiakin” aineksia sisältäneeseen puolueeseen (Muutosvoimat Suomi, MVS). Hannu Harjun johtama enemmistö ei tällaisesta innostunut vaan erotti 23. maaliskuuta 2002 kaksi jäsentä ja toukokuussa koko KTP:n Helsingin piirijärjestön. Keskusneuvosto torjui uuden puolueen äänin 18-9. Lähteä saivat monet KTP:n konkarit kuten Työkansan Sanomien päätoimittaja Reijo Katajaranta, puoluesihteeri Heikki Männikkö ja vuoden 1994 presidenttiehdokas Pekka Tiainen.


title: Kommunistien liitto

text: Keväällä 2006 Kommunistien liitto esitteli uuden hankkeensa Suomen työväen yhteistoiminnan edistämiseksi. Maalis-huhtikuussa KTP:n aiempi pääsihteeri Heikki Männikkö sekä päätoimittaja Katajaranta esittivät suunnitelman uuden Suomen Työväenpuolue (STP) -nimisen järjestön muodostamisesta. Kommunistien liiton jäsenten johtama "EU:n vastainen kansanrintama" (EUVKr) arvioi vuosikokouksessaan 10. huhtikuuta muun muassa EU-kriittisten voimien kokoamisen mahdollisuuksia ja kannatti ehdotusta uudesta puolueesta. EUVKr:n puheenjohtaja Heikki Männikkö ehdotti, että nimenomaan EU:n pitäisi olla liittouman yhdistävä tekijä. Pekka Tiainen otti asian esiin vappupuheessaan Kiasmalla. Hän painotti erilaisten mielipiteiden kunnioittamista ja keskittymistä pääkysymyksiin, joita olisivat oikeudenmukainen tulonjako, sotilaallinen liittoutumattomuus, valtiollinen itsenäisyys, ympäristönsuojelu sekä oikeus työhön, toimeentuloon ja peruspalveluihin. Sekä Männikkö että Tiainen toivat esiin näkemyksensä STP:stä jonkinlaisena päivitettynä versiona SKDL:stä.


title: Kommunistien liitto

text: Kommunistien liiton Reijo Katajaranta valittiin MVS:n puheenjohtajaksi kesäkuussa 2006 pidetyssä liittokokouksessa. MVS kuitenkin ilmoitti samassa yhteydessä, ettei se aio asettaa ehdokkaita eduskuntavaaleissa 2007. MVS lakkasi toimimasta seuraavien vaalien jälkeen.


title: Kommunistien liitto

text: Uusi STP perustettiin syksyllä 2006 Vaihtoehtoväen asemaa rekisteröitynä puolueena hyödyntäen ja Kommunistien liitto liittyi uuden puolueen jäsenjärjestöksi. Kommunistien liiton jäsenet muodostavat enemmistön STP:n hallituksessa, jota johtaa liittoon kuulumaton entinen kommunisti Juhani Tanski. STP osallistui eduskuntavaaleihin 2007 kaikissa manner-Suomen vaalipiireissä ja sai äänistä 0,06 prosenttia.


title: Kommunistien liitto

text: Kommunistien liiton aate on marxismi-leninismi, jonka oikeaa tulkintaa Suomessa se kokee edustavansa. Tultuaan erotetuiksi KTP:stä liiton perustajat julistivat entisen puolueensa keskusneuvoston politiikan ”vain vasemmistolaiseksi”, erotuksena marxilais-leniniläisestä. Erotetut tunsivat kuitenkin puolustavansa KTP:n aiempia päätöksiä ja asiakirjoja. Varsinaiset aatteelliset erimielisyydet ovat siten vähäiset. Varsinainen linjanveto tapahtuu taktiikassa, eli “monopolien vastaisen yhteisrintaman kehittämisessä”, jonka hallinta KTP:n enemmistöltä liiton mielestä puuttui.


title: Kommunistien liitto

text: Kommunistien liitto hyväksyi ensimmäisen periaateohjelmansa Lohjalla syyskuussa 2003 järjestetyssä kokouksessa. Järjestö määritellään ohjelmassa ”työväenluokan puolueeksi”, joka ”toimii kaikissa oloissa työväenluokan ja sen liittolaisten lähtökohdista”. Kommunistien liitto kertoo erottuvansa muista etenkin siinä, että se tukeutuu toiminnassaan yhteiskunnan tieteelliseen ymmärtämiseen, joka tapahtuu Karl Marxin, Friedrich Engelsin ja Vladimir Leninin ”löytämien” lakien pohjalta. Järjestön toiminnan keskeiseksi tavoitteeksi ilmoitetaan luokkatietoisuuden kohottaminen ”järjestämällä toimintaa marxilais-leniniläiseen yhteiskuntakäsitykseen perustuvan tietouden levittämiseksi”. Kommunistien tärkeimmäksi tehtäväksi määritellään ”laajan monopolienvastaisen rintaman luominen suurpääoman valtaa vastaan”.